text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
কেবিনেৎনা আই.দি.বি.আই. বেঙ্ক লিমিতেদতা স্ত্রেতজিক দিসিনভেস্তমেন্ত অমসুং মেনেজমেন্ত কন্ত্রোল শিন্নবগী থৌওংগী অয়াবা পীখ্রে
Posted On:
05 MAY 2021 4:02PM by PIB Imphal
প্রধান মন্ত্রী, শ্রী নরেন্দ্র মোদীনা লুচিংবা ইকোনোমিক এফিয়র্সকী কেবিনেৎ কম্মিত্তীনা আই.দি.বি.আই. বেঙ্ক লিমিতেদতা মেনেজমেন্ত কন্ত্রোল শিন্নবগা লোয়ননা স্ত্রেতজিক দিসিনভেস্তমেন্ত তৌবগী থৌওংগী অয়াবা পীখ্রে। জি.ও.আই. অমসুং এল.আই.সি.না লৌগদবা শেয়রহোলদিংদি আর.বি.আই.গা তান্নদুনা ত্রাঞ্জেক্সন শিন্দোকপগী মতমদা খঙনগনি।
ভারত সরকার (জি.ও.আই.) অমসুং এল.আই.সি. অনিনা পুল্লগা আই.দি.বি.আই. বেঙ্ককী অপুনবা ইক্বিতীগী ৯৪% হেনবগী মপু ওই (জি.ও.আই.গী ৪৫.৪৮%, এল.আই.সি.গী ৪৯.২৪%)। এল.আই.সি.না মেনেজমেন্ত কন্ত্রোল লৈদুনা হৌজিক-হৌজিক আই.দি.বি.আই. বেঙ্ককী প্রোমোতর অমসুং জি.ও.আই.না কো-প্রোমোতর ওইরি।
এল.আই.সি.গী বোর্দনা সরকারনা মেনেজমেন্ত কন্ত্রোল লৌজররোই হায়বগী মতৌগা লোয়ননা স্ত্রেতজিক স্তেক খরা য়োনবা অমসুং স্তেক্কী মমল, মার্কেৎ আউৎলুক, তঙাই ফদনা লৈগদবা হীরম অমসুং পোলিসী লৈবশিংগী অপাম্বশিং য়েংবগা লোয়ননা মখোয়গী স্তেক হন্থহনবগী খুত্থাংদা এল.আই.সি.না আই.দি.বি.আই. বেঙ্ক লিমিতেদতা লৈরিবা শেয়র্হোলদিং অসি হন্থবা য়াবগী ৱারেপ অমা লৌখ্রে। ।
এল.আই.সি. বোর্দকী ৱারেপ অসিসু বেঙ্কতা লৈরিবা স্তেক হন্থবগী তঙাই ফদবা কাংলোনগা মরী লৈনৈ।
স্ত্রেতজিক বাইয়রশিংনা আই.দি.বি.আই. বেঙ্ক লিমিতেদনা শাহৌ লৌনবা অমসুং কারবারগী মতিক নীংথিনা হেনগৎহন্নবগীদমক্তা ফন্দ, অনৌবা তেক্নোলোজী অমসুং খ্বাইদগী ফবা মেনেজমেন্ত তৌবগী মওং শিল্লক্কনি অমসুং মসিনা মরম ওইদুনা এল.আই.সি. অমসুং সরকারগী তেংবাং/শেলগী মখা পোন্দনা কারবার চাউখৎলকপা ঙমগনি হায়বগী থাজবসু লৈ। সরকারগী ইক্বিতীশিংবু ত্রাঞ্জেক্সন অসিদা স্ত্রেতজিক দিসিনভেস্তমেন্ত তৌবগী খুত্থাংদগী লাক্কদবা রিসোর্সশিং অসি মীয়ামগী কান্নবা পীনবা সরকারগী ওইবা শেল-থুম চাউখৎপগী প্রোগ্রামশিংদা অমুক শিজিন্নগনি।
****
(Release ID: 1716291)
Visitor Counter : 103
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


c: text/html

text:
শেল-থুম মন্ত্রালয়
ভারত সরকারগী স্পেসিএল ৱিন্দোনা অহানবা রেসিদেন্সিএল প্রোজেক্ত লোইশিনখ্রে
শেলথুম মন্ত্রী শ্রীমতি নর্মালা সিতারমন্না ভর্চ্যুএলগী থৌরমগী খুত্থাংদা হোমবায়রশিংদা লনথুম খুৎশিন্নখ্রে
Posted On:
13 MAY 2021 5:43PM by PIB Imphal
কেন্দ্রগী ফাইনান্স এন্দ কোর্পোরেৎ এফিয়র্সকী মন্ত্রী শ্রীমতি নির্মলা সিতারমন্না ঙসি ভারত সরকারগী স্পেসিএল ৱিন্দো ফোর এফোর্দেবল এন্দ মিদ-ইনকম হাউসিং (এস.সবল্যু.এ.এম.আই.ঐচ.)না অহানবা রেসিদেন্সিএল প্রোজেক্ত লোইশিনখিবদা ভর্চ্যুএল ওইনা হোমবায়রশিংদা লন-থুম খুৎশিন্নখ্রে।
মুম্বাইগী সবঅর্বানদা লৈবা রেসিদেন্সিএল প্রোজেক্ত – রিৱালী পার্ক অসিনা এস.সবল্যু.এ.এম.আই.ঐচ. ফন্দগী মখাদা ফন্দিং ফংখিবা ভারতকী অহানবা হাউসিং প্রোজেক্ত ওইখি। এস.সবল্যু.এ.এম.আই.ঐচ. ফন্দ অসি ২০১৯গী নবেম্বরদা শ্রীমতি সিতারমন্না হৌদোকখিবনি।
রিৱালী পার্ক ৱিন্তরগ্রীন্স অসি ফন্দ অসিগী অহানবা ইনবেস্তমেন্তনি অমসুং মপুং ফানা লোইশিনখিবা অহানবা প্রোজেক্তসু ওইরি। মসি তোঙান-তোঙানবা কনফিগ্যুরেসনশিংগী য়ুনিৎ ৭০৮ য়াওবা এক্কর ৭ হেন্না কোনশিল্লিবা অচৌবা প্রোজেক্ত অমনি। প্রোজেক্ত অদুদি কেবল কোর্পোরেসন ওফ ইন্দিয়া লিমিতেদকী এসোসিএৎ কম্পনী অমা ওইরিবা সি.সি.আই. প্রোজেক্তস প্রাইবেৎ লিমিতেদ (সি.সি.আই.পি.পি.এল.)না দিবেলপ তৌখিবা “রিৱালী পার্ক ৱিন্তরগ্রীন্স” অসিনি।
শ্রীমতি সিতারমনগা লোইননা ওনলাইন থৌরম অদুদা ফাইনান্স এন্দ কোর্পোরেৎ এফিয়র্সকী রাজ্য মন্ত্রী শ্রী অনুরাগ সিংহ থাকুর; হাউসিং এন্দ অর্বান এফিয়র্স মন্ত্রালয়গী সেক্রেতরী শ্রী দুর্গা শঙ্কর মিশ্রা; শেলথুম মন্ত্রালয়গী দিপার্তমেন্ত ওফ ইকনোমিক এফিয়র্সকী সেক্রেতরী শ্রী অজয় সেথ; শেলথুম মন্ত্রালয়গী দিপার্তমেন্ত ওফ ইকনোমিক এফিয়র্সকী এদিস্নেল সেক্রেতরী শ্রী কে. রাজারমন; এস.বি.আই.গী চিয়রমেন শ্রী দিনেশ কুমার খারা অমসুং এস.বি.আই.সি.এ.পি. ভেঞ্চর্স লিমিতেদকী অতৈ ওফিসিএলশিংসু শরুক য়াখ্রে।
ভর্চ্যুএলগী থৌরম অদুদা ৱা ঙাংলদুনা শেলথুম মন্ত্রী শ্রীমতি সিতারমন্না হায় এস.সবল্যু.এ.এম.আই.ঐচ. ফন্দনা মাগী অহানবা রেসিদেন্সিএল প্রোজেক্ত মপুং ফানা লোইশিনখিবা অসি উবদা য়াম্না নুংঙাইবা পোকই। মসিগী মথক্তা মসি মরু ইবা মাই পাকপা অমনি মরমদি এস.সবল্যু.এ.এম.আই.ঐচ. ফন্দ অসি কোবিদ-১৯ লাইচৎকী অৱাবা মতম অসিদা পীথখিবনি হায়না মহাক্না মখা তাখ্রে।
শেলথুম মন্ত্রীনা হায় ভারত সরকারনা অৱাবা মায়োক্নরিবা এফোর্দেবল এন্দ মিদ-ইনকম হাউসিং প্রোজেক্তশিংদা ফন্দিং তৌনবা হোৎনখি অমদি অসুম্না ৱানা তাঞ্জদুনা তুংশিনজরিবশিং অদু ইনবেস্ত তৌখিবা হোম বায়রশিংদা তেংবাং পীরি। শ্রীমতি সিতারমন্না হায় সরকারনা থাজৈ মদুদি করিগুম্বা য়ুমশিং অসি শাবা লোইশিল্লবদি প্রোজেক্তশিং অসিদা পন্দুনা লৈরম্বা কেপিতেলগী য়াম্লবা শেনফম অমা শোইদনা থাদোরক্কনি।
শেলথুম মন্ত্রীনা হায় মসিনা কনস্ত্রক্সন ৱর্করশিংদা থবক পীগনি অমসুং স্তীল অমসুং সিমেন্ত অসিগুম্বা মরী লৈনবা ইন্দস্ত্রীশিংদা মতেং পীরগনি। মখা তানা, মসিনা বেঙ্কশিং অমসুং এন.বি.এফ.সি.শিংগী পোর্তফোলিয়োশিং ফগৎহল্লগনি অমসুং লৈবাক অসিগী ইকনোমিক সেন্তিমেন্ত শীংথানীংঙাই ওইনা ফগৎহল্লগনি।
শ্রীমতি সিতারমন্না এস.বি.আই.সি.এ.পি. ভেঞ্চর্স তীমনা লাউথোকখিবা পোলিসী অমবু ওন-দি-গ্রাউন্দ ফন্দিং ইন্সতিত্যুত অমা ওইনা ওন্থোক্তুনা অতেনবা মতমগী মনুংদা শীংথানীংঙাই ওইনা খুমাং চাউশিনখিবা অসিগীদমক থাগৎপা অমসুং নুংঙাইবা ফোঙদোকখ্রে।
হাউসিং এন্দ অর্বান এফিয়র্স মন্ত্রালয় (এম.ও.ঐচ.য়ু.এ.)গী সেক্রেতরী শ্রী দুর্গা শঙ্কর মিশ্রানা মহাক্কী ৱারোল পীবদা হায় মদুদি ভারত্তা রিএল ইস্তেৎ ইন্দস্ত্রী অসি অনিশুবা খ্বাইদগী চাউবা ইমপ্লোইমেন্ত জেনরেসন সেক্তর ওইরি অমসুং হৌখিবা চহি খরা অসিদা এম.ও.ঐচ.য়ু.এ.না খোঙথাং কয়া লৌখৎতুবা রিএল ইস্তেৎ সেক্তরনস সাইসলশিংদা হিংবা ঙমহনবা খক্তা নত্তনা আর.ই.আর.এ., জি.এস.তি. রেৎশিং হন্থহনবা, পি.এম.এ.ৱাই. স্কীম অসিনচিংবা চাউখৎহনখি। মহাক্না মখা তারদুনা হায় প্রোজেক্তশিং অসি মপুং ফাহন্নবা লাস্ত-মাইল ফন্দিং তৌনবা শেলথুম মন্ত্রালয়না হোৎনরিবা অসিগী ৱাখল্লোন অসিগা এম.ও.ঐচ.য়ু.এ.না খল্লিবা অসিগী মান্নৈ।
শ্রী দিনেশ কুমার খারা (চিয়রমেন-এস.বি.আই.)না মহাক্কী ৱারোলদা হায় এস.বি.আই. অমসুং পার্তনরশিংগী মাংদা থমখিবা অচৌবা অনীংবশিং অদু থুংহন্নবা ফন্দ অসি অৱাবা খাংদুনা পীনবা হোৎনখি। মহাক্না এস.বি.আই. গ্রুপনা রিএল ইস্তেৎ সেক্তর হিংগৎহন্নবা সরকারগী মঙলান অসিদা মপুং ফানা কত্থোক্লি অমসুং মসিগী মখাদা থবক তৌরি অমসুং হোমবায়রশিংদা তেংবাং পীরি। শ্রী খারানা হায় হৌখিবা থা ১৫ অসিদা এস.বি.আই.না মহৌশানা অতৈ প্রাইবেৎ ইক্বিতী ফন্দশিংনা চহি ৩দগী ৪দা মাই পাকপা ঙম্বগী থাক অদু য়ৌদুনা ওপরেসনশিংগী চাং অসি শীংথানীংঙাই ওইনা খুমাং চাউশিনখি।
এস.দবল্যু.এ.এম.আই.ঐচ.কী মরমদা
হৌদোকখিবদগী চহি ১.৫কী অতেনবা মতম অসিগী মনুংদা এস.দবল্যু.এ.এম.আই.ঐচ. ইনবেস্তমেন্ত ফন্দ Iনা ঙসি ভারত্তা খ্বাইদগী চাউবা প্রাইবেৎ ইক্বিতী তীমশিংগী মনুংদা অমা ওইরি অমসুং কোবিদ-১৯গা মরী লৈনবা অপনবশিং লৈজরবসু শীংথানীংঙাই ওইবা থবক তৌখি। হৌজিক ফাওবদা ফন্দ অসিনা হোম ৪৪,১০০ মপুং ফাহন্নবা প্রোজেক্ত ৭২দা অরোইবা এপ্রুবেল পীখ্রে অমরোমদা প্রোজেক্ত ১৩২না প্রিলিমিনরী এপ্রুবেল ফংখ্রে মসিগা লোইননা অহেনবা হোম ৭২,৫০০সু লোইশিনবা ঙম্লগনি। অসুম্না ফন্দ অসিনা পুন্না হোম ১,১৬,৬০০ লোইশিন্নবা পান্দম থম্লি। ফন্দ অসিনা কনস্ত্রক্সন লোইশিনদুনা অমসুং অতৈ শেলথুমগী সোর্স অমতগী মখা পোলহন্দনা হোমশিং দেলিভর তৌদুনা হোমবায়রশিং অমসুং দিবেলপরশিংগী মরক্তা ত্রস্ত দেফিসিৎ শেমগৎলি।
****
(Release ID: 1718413)
Visitor Counter : 71

robotstxt: allowed

filter: keep


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ অপদেৎ
Posted On:
04 OCT 2021 9:05AM by PIB Imphal
লৈবাক পুম্বগী ভেক্সিনেসন দ্রাইব অসিগী মখাদা হৌজিক ফাওবদা ভেক্সিন দোজ করোর ৯০.৭৯ কাপথোকখ্রে
পুং ২৪ মনুংদা অনৌবা কেস ২০,৭৯৯ লাকখি
অপুনবা কেস্তগী এক্তিব কেস একাউন্ত ১% মখাদা লৈরি, হৌজিক্কী ওইনা ০.৭৮%দা লৈরি; ২০২০ মার্চতগী খ্বায়দগী নেম্বা ওইরি
ভারতকী হৌজিক লৈরিবা এক্তিব কেস মশিং ২,৬৪,৪৫৮ লৈরি; নুমিৎ ২০০ দা খ্বায়দগী নেম্বনি
হৌজিক ওইরিবা ফগৎলকপগী চাং ৯৭.৮৯%নি; ২০২০ মার্চতগী খ্বায়দগী ৱাংবা ওইরি
পুং ২৪ মনুংদা ২৬,৭১৮ ফগৎলক্তুনা, অপুনবা মীশিং ৩,৩১,২১,২৪৭ ফগৎলকখ্রে
হৌখিবা নুমিৎ ১০১দা চয়োলগী পোজিতিবিতী রেত ৩%গী মখাদা লৈদুনা হৌজিক (১.৬৩%)দা লৈরি
নোংমগী ওইবা পোজিতিবিতী রেত (২.১০% ) হৌখিবা নুমিৎ ৩৫নিদা ৩% মখাদা ওইরি
হৌজিক ফাওবদা অপুনবা তেস্ত করোর ৫৭.৪২ তৌখ্রে
****
(Release ID: 1760698)
Visitor Counter : 104


text:
Manipuri - English
দ
দক দকdak dak0də̀k də̀kCVC CVC(জয়ন্তকুমার শর্ম্মা বি., ২০০৪) শামু লমশাদুগী ময়াঙলেন্দা তোংলগা মচীন্না দক দক হনবোইরে৷(Jayantakumar Sharma B., 2004) Samu lamsadugi mayanglenda tonglaga machinna dak dak hanboire.
-দগি-dagi0n > nsfxKanagi achoubadagi, machadagi, maraktagi ... Kanagi huranbadagi, dakudagi, karidagi loina thengnabani.
-দনকো0dial. var.-দপতিকোKak.1adj > adjsfx‘‘ওন্থোক্না মৈ তাখ্রেদকো, ইনাঊসে!’’ ‘‘তাদনকো, ইয়াম্বা!’’2v > vsfx‘‘হায়রুনুকো৷ শাউজরক্কনি৷’’ ‘‘হায়দনকো৷ মানা শাউনেনা সুম কি লৈ য়ারিব্রো?’’Synonyms-দবদিকো-তনকো
-দনা-dana0adj > adjsfx(জয়ন্তকুমার শর্ম্মা বি., ২০০৪) তস! খঙব্রা, লমহেনবা শামু, লম হেনখোদনা৷(Jayantakumar Sharma B., 2004) Tas! Khangbra, lamhenba samu, lam henkhodana.
-দপতিকোKak.dial. var. of-দনকো
-দবদিকো0sfxSynonyms-দনকো 2
দলালি0dəlálidoláliBan.দালালbroker, middlemanHin.दलालbroker, middlemanadjthrough a broker or a middlemanদলালি চাবাcomp.v(often offensive) to be a middleman; to get a commission by being a middleman
দলালি চাবা0v(often offensive) to be a middleman; to get a commission by being a middlemancomp. ofদলালি
দশা য়েংবা0nunspec. comp. form ofয়েংবা
-দা-da0Popsfx(লাইশ্রম সমরেন্দ্র, ওক্তোবর ৩০, ১৯৬৬) লম্বীদা লৈহৌবা মীশিংদো ঐখোয়বু থৌওইনা য়েংবীদে৷(Laishram Samarendra, October 30, 1996) Lambida leihouba misingdo eikhoibu thouoina yengbide.-তা-ta/[-V]_
দাউ কাবা0vunspec. comp. form ofকাবা2 2
দাকdak0dákCACHin. दागদাকscardagn1scar2blemish in a person's character
দান0nদান থাদবাunspec. comp. formv
দান থাদবা0vunspec. comp. form ofদান
-দি-di0dìCV1n > nsfxনাউনগি মমৈদা তপ্লগা করিগুবা/কনাগুম্বা অমা মদুগা/মহাক্কা মখল মান্নবা অতৈদগি মরম অমদা খেন্নৈ ঊৎপদা শীজিন্নবা সফিক্সNoungi mameida taplaga karigumba/kanagumba ama maduga/mahakka makhal mannaba ateidagi maram amada khennei utpada sijinnaba suffixA nominal suffix to indicate that something is different in a certain aspect from other members of its categoryনঙদি ৱা ঙাঙবা হৈ৷ (ঐদি/মাদি হৈতে৷)Nangdi wa ngangba hei. (Eidi/madi heite.)(হেমচন্দ্র চনম, ২০০৬: চায়নরোল) লয়রক কোলসাং ৱাপু কোইচাপানে নঙতী ৷৷ সাচা লালচা য়াঙপাপু নৎতাপানে ৷৷(Hemchandra Chanam, 2006: Chainarol) Leirak kolsang wapu koichapane nangti. Sacha lalcha yangpapu nattapane.(হিজম অঙাংহল: শিঙ্ঙেন ইন্দু) নোংপোক থংবা অতিয়া চায়খৎলক্লে মঙান্না, / হায়না হায়না থাজদি উরক্লেদো তশেংনা৷(Hijam Anganghal: Singngen Indu) Nongpok thangba atiya chaikhatlakle manganna, / Haina haina thajadi urakledo tasengna.Antonym-শু 12n > nsfx(জয়ন্তকুমার শর্ম্মা বি., ২০০৪) নশাদি অদুক চাউরগা নখোঞ্জেন্দি নাহেবা হেক মাল্লদনা৷(Jayantakumar Sharma B., 2004) nasadi aduk chaoraga nakhonjendi naheba hek malladana.3n > nsfx(হিজম অঙাংহল: শিঙ্ঙেন ইন্দু) ঙৌরুনবা কুচুনা মালেম পুম্বা লৈতেংলে, / মেহৌশাদি কৌবিনা মোমোন মোমোন নোক্লক্লে৷(Hijam Anganghal: Singngen Indu) Ngourunaba kuchuna malem pumba leitengle, / Mahousadi koubina momon momon nonklakle.4v > vsfxচাবদি চারিবনি হীদাক৷ নাবদি ফবা কৌবা লৈত্র৷Synonyms-শু 7-তি/[-V]_
দুকানdukan0Phon. var.তুকানnগাড়ীনা চেল্লকপদা মথং মথং লৈহৌই বজারগী দুকানশিং মরৱারী দুকান, পঞ্জাবী দুকান, বিহারী দুকান, বাঙ্গালী দুকান অমসুং মৈতৈ দুকান ...৷ (লাইশ্রম সমরেন্দ্র, ওক্তোবর ৩০, ১৯৬৬)(চৈথারোল কুম্বাবা) শক ১৭২৭ ... থৱানকী ... ২৩নি লংমাইচিংতা সনা য়াথংনা স্নথোঙ অৱাংথোঙ খাকীথোঙ ৩মাতা তুকান লিংহনএ৷(Cheitharol Kumbaba) Sak 1727 ... Thawanki ... 23ni Langmaichingta sana yathangna snathong awangthong khakithong 3mata tukan linghane.(চৈথারোল কুম্বাবা) শক ১৭২৭ ... থৱান ... লাইশুপা মণিরাম থোং হঞ্চপপুসুং নিঙেনতা দুকান লিংহনলুইএ৷(Cheitharol Kumbaba) Sak 1727 ... Thawan ... Laisupa Maniram thong hanchapapusung Ningenta dukan linghanluie.Related withপোৎফম ফম্বালূকমায় ফম্বা
-দুম-dum01n > nsfx2prenoun > prenounsfxrather(চায়নরোল) হয়রেম য়ীপল লমনী কুমপাসুঙ নোংয়ায় নঙনা হালনা হুয়েল লালসীঙলায়ে ৷৷ পাথৌ মোমরেমপা অথৌপাঅো নঙতুম হালনা তিমেল তা হুললকঅো ৷৷(Chainarol) Hairem (Heirem) yipal (ipal) lamni kumpasung nongyai nangna halna huyel lamsinglaye. Pathou Momrempa [Morempa?] athoupao nangtum haolna timel ta hullako3v > vsfx


text:
লখিপুরওনলাইন দিজিতেল দেস্কঃ
সোসাইতি ফোর মীতৈজ চেম্বর অফ কমর্স আসামগী লমজিং মখাদা মীতৈজ মেত্রিমোনিয়েল এজেন্সি অমদি মীতৈজ তুরিজম এজেন্সি মায়পাক্না হাংদোকখ্রে। শিলচর তারাপুর মনিপুরী বস্তী তারাপুর পার্ত সেভেনদা লৈবা সোসাইতি অসিগী লোয়শঙদা সেপ্তেম্বরগী তাং ২১ দা অনৌবা এজেন্সিশিং অসি হাংলদুনা মসিনা মীয়ামদা পীগদবা খুদোংচাবশিংগী মতাংদা এজেন্সি অনি অসিগী থৌবুবশিংনা ফোঙদোকখ্রে। মীতৈজ মেত্রিমোনিয়েল এজেন্সি অসিদা মীয়াম্না রেজিস্ত্রেসন তৌবিদুনা পুন্সি লৈপুনগা মরী লৈনবা খুদোং চাবা কয়া লৌবিনবা অদুগা মীতৈজ তুরিজম এজেন্সি অসিদা রেজিস্ত্রেসন তৌবিদুনা লমদম অসিগী পুৱারীগা মরী লৈনবা মফমশিংদা লমকোয়বগী তানজা লৌবিনবা সোসাইতি ফোর মীতৈজ চেম্বর অফ কমর্স আসামগী President Khetrimayum Umanananda, General Secretary Okram Lakhi kanta, Working president Biswajit Sharma , Finance secretary Motilal singha, একজিকিউতিব মেম্বর গীতা সিংহ, চন্দ্রবতি সিংহ না শরুক য়াখিবা থৌরমদা ফোঙদোকখি।


text:
ষ্টার্টঅপ ইন্দিয়া অসি থবক তৌনবগী অচৌবা খুদোংচাবা অমসুং সষ্টেনেবল ওইবা ইকোনোমিক গ্রোথ লৈহনগদবা লৈবাক অসিদা ইনোভেসন অমসুং ষ্টার্টঅপশিং য়োকখৎনবগীদমক অকনবা ইকো-সিষ্টেম অমা শেমগৎনবা ভারত সরকারগী ফ্লেগশিপ ইনিসিএটিভ অমনি। ইনিসিএটিভ অসিগী খুত্থাংদা সরকারনা ইনোভেসন অমসুং দিজাইনগী খুত্থাংদা ষ্টার্টঅপশীং মপাঙ্গল কনখৎহন্নবা পান্দম থম্লি।
ষ্টার্টঅপ ইন্দিয়া এক্সন প্লান
ইনিসিএটিভ অসিগী পান্দমশীং ফংবা ঙম্নবা, ভারত সরকারনা ষ্টার্টঅপ ইকোশিষ্টেমগী এস্পেক্ট পুম্নমক কোকহন্নবা এক্সন প্লান অমা লাউথোকখ্রে। এক্সন প্লান অসিগা লোয়ননা সরকারনা ষ্টার্টঅপকী ঈহৌ অসি শন্দোকপদা খোংজেল য়াংখৎহনগনি হায়না পানরি:
- দিজিটেল/ টেক্নোলোজি সেক্টরদগী এগ্রিকলচর, মেন্যুফেকচরিং, সোসিএল সেক্টর, হেলথকেয়র, এজুকেসন, অসিনচিংবা য়াউনা সেক্টর কয়ামুক্তা; অমসুং
- হৌজিক লৈরিবা টায়র 1 সিটিদগী টায়র 2 অমসুং সেমি অর্বান অমসুং রুরেল এরিয়াশীং য়াউনা টায়র 3 সিটিশীংদা।
এক্সন প্লান অসি মখাদা পীরিবা এরিয়াশীং অসিদা খায়দোকই:
- সিমপ্লিফিকেসন অমসুং হেন্দহোল্ডিং
- ফন্দিং সপোর্ত অমসুং ইন্সেন্টিভশীং
- ইন্দষ্ট্রি-একাদেমিয়া পার্টনরশিপ অমসুং ইনক্যুবেসন
এক্সন প্লানগী হায়লাইটশীং
সিমপ্লিফিকেসন অমসুং হেন্দহোল্ডিং
- সেলফ-সর্টিফিকেসন্দা য়ুম্ফম ওইবা কমপ্লাইএন্স রেজিম – ষ্টার্টঅপশীং অসিনা লেবর অমসুং এনভাইরোনমেন্টগী আইন 9গা লোয়ননা সেলফ-সর্টিফাই কমপ্লাইএন্স (ষ্টার্টঅপ মোবাইল এপকী খুত্থাংদা) য়াহনগনি। লেবরগী আইনশীংগী মতাংদদি, চহি 3গী ওইনা ইন্সপেক্সন অমত্তা চত্থরোই। ষ্টার্টঅপশীং অসিনা ভাইওলেট তৌরে হায়বগী মতিক চাবা অমসুং অচুম-অরান য়েংবা য়াবা কমপ্লেন্ট অমা অইবা ওইনা ফাইল তৌরবা অমসুং ইন্সপেক্টিং ওফিসর অদুদগী য়ামদ্রবদা লেভেল অমা হেনবা ওফিসর অমনা এপ্রুভ তৌরবদি ইন্সপেক্ট তৌবা য়াই। এনভাইরোনমেন্ট লোগী মতাংদদি, ‘হৱাইট কেটেগোরি’ (সেন্ত্রেল পোল্যুসন কন্ত্রোল বোর্দ (CPCB)না দিফাইন তৌবা মতুংইন্না)গী মখাদা লৈবা ষ্টার্টঅপশীংনা সেলফ-সর্টিফাই কমপ্লাইএন্স তৌবা য়াগনি অমসুং অসিগুম্বা মতাংশীদদি রেন্দম ওইবা চেকশীংখক্তমক পাংথোকপা য়াগনি।
- ষ্টার্টঅপ ইন্দিয়া হব – ষ্টার্টঅপ ইকোসিষ্টেম অপুনবগী কন্টেক্কী সিঙ্গল পোইন্ট অমা শেম্বা অমসুং নোলেজ এক্সচেঞ্জ তৌবা ঙমহনবা অমসুং ফন্দিংগী এক্সেস লৈহনবা।
- মোবাইল এপ অমসুং পোর্টেল পুথোকপা – সরকার অমসুং রিগুলেটরি ইনষ্টিট্যুসনশীংগা ব্যুজিনেসকী মথৌ তাবা পুম্নমক অমসুং মখল মখা কয়াগী ষ্টেকহোল্ডরশীংগী মরক্তা ইনফোর্মেসন এক্সচেঞ্জ তৌননবগীদমক ষ্টার্তঅপশীংগী সিঙ্গল প্লেটফোর্ম অমগুম্না থবক তৌবা।
- লিগেল সপোর্ট অমসুং হন্থবা মমলদা ফাষ্ট-ত্রেকিং পেটেন্ট একজামিনেসন – স্কিম অসিগী মখাদা, সেন্ত্রেল গবর্ণমেন্টনা ষ্টার্টঅপ অমনা ফাইল তৌবা পেটেন্ট, ত্রেদমার্ক নত্ত্রগা দিজাইন মশীং অমহেক্তগী ফেসিলিটেটরশীংগী ফি পুম্নমক পুথোক্কনি, অমসুং ষ্টার্টঅপ অমনা থীগদবা ষ্টেটুটরি ফি অদুখক্তমক পুথোক্কনি। এপ্লিকেসন ফাইল তৌবদা ফংগদবা রিবেট: ষ্টার্টঅপশীংবু অতোপ্পা কম্পনিশীং মায়োক্ননা পেটেন্ট ফাইল তৌবদা 80%গী রিবেট ফংগনি। স্কিম অসি অহৌবগী ওইনা পাইলোট বেসিসতা চহি অমগী ওইনা পায়খৎকনি অমসুং ফংলকপা এক্সপিরিএন্সতা য়ুম্ফম ওইদুনা মখা তাবা খোংথাংশীং লৌখৎকনি।
- ষ্টার্টঅপশীংগী পব্লিক প্রোক্যুওরমেন্টকী কোমথোক্লবা নোর্মশীং – ষ্টার্টঅপ প্রোমোট তৌনবগীদমক্তা, সরকারনা ক্বালিটি ষ্টেন্দর্দশীং নত্ত্রগা টেক্নিকেল পেরামিটরশীংদা কোমথোকপা য়াউদনা ষ্টার্টঅপশীং (মেন্যুফেকচরিং সেক্টরদা) অসি “প্রিওর এক্সপিরিএন্স/ টর্নওভর”গী ক্রাইটেরিয়াদগী কোমথোক্কনি। ষ্টার্টঅপশীং অসিনসু প্রোজেক্ট অসি মথৌ তাবশীংগী মতুংইন্না পাংথোক্নবগী চংদবা য়াদবা কেপেবিলিটি অদু উৎপা তাই অমসুং মখোয় মশাগী মেন্যুফেকচরিংগী ফেসিলিটি অসি ভারত্তা লৈবা তাই।
- ষ্টার্টঅপশীংগী হেন্না য়াংবা এক্সিট – ব্যুজিনেসশীং ভোলুন্টরি ওইনা তোকপা য়াবগী প্রোভিজনশীং য়াউবা, হন্দক্তা পুথোকখিবা ইনসোলভেন্সি এন্ড বেঙ্করপসি বিল 2015গী মতুংইন্না, ষ্টার্টঅপশীং অসি তোক্নবগী এপ্লিকেসন অমা পীবা নুমিত্তগী নুমিৎ 90নিগী মনুংদা, ফাষ্ট ত্রেক বেসিস অমদা থুপচিনবা য়াই। প্রোসেস অসিনা লিমিটেদ লাইএবিলিটিগী কন্সেপ্ট অদু ইকাই খুম্নগনি।
ফন্দিং সপোর্ট অমসুং ইন্সেন্টিভশীং
- লুপা ক্রোর 10,000গী কোরপস অমগা লোয়নবা ফন্দশীংগী ফন্দ অমগী খুত্থাংদা ফন্দিং সপোর্ট পীবা – ষ্টার্টঅপশীংদা ফন্দিং সপোর্ট পীনবগীদমক্তা, সরকারনা অহৌবগী ওইনা লুপা ক্রোর 2,500গী ওইবা কোরপস অমগী ফন্দ অমা শেমগৎকনি অমসুং চহি 4গী মনুংদা লুপা ক্রোর 10,000গী (হায়বদি চহি অমদা লুপা ক্রোর 2,500) অপুনবা কোরপস অমা শেমগনি। ফন্দ ওফ ফন্দস (Fund of Funds)কী মওংদা, হায়বদি মসি ষ্টার্টঅপশীংদা হকথেংননা ইনভেষ্ট তৌরোই অমসুং মসিনা SEBIদা রেজিষ্টর তৌরবা ভেনচর ফন্দশীংদা শরুক য়াগনি।
- ষ্টার্টঅপশীংগী ক্রেদিট গেরেন্টি ফন্দ – নেসনেল ক্রেদিট গেরেন্টি ত্রষ্ট কম্পনি (NCGTC)/ SIDBIগী খুত্থাংদা পায়খৎপা ক্রেদিট গেরেন্টি মেকানিজম অসি মথং চহি মরিগী ওইনা চহি অমদা লুপা ক্রোর 500গী বদজেট কোরপসকা লোয়ননা শেমখিবনি।
- কেপিটেল গেনশীংদা টেক্স একজেম্পসন – পান্দম অসিগা লোয়ননা, একজেম্পসন অসি চহি অদুগী মনুংদা কেপিটেল গেনশীং লৈবা মীওইশীংদা, করিগুম্বা মখোয়না অসিগুম্বা কেপিটেল গেনশীং অসি সরকারনা মশক খংলবা ফন্দ ওফ ফন্দসতা ইনভেষ্ট তৌরবদি পীগনি। মসিগী মথক্তা, নৌনা শেম্লবা মেন্যুফেকচরিং MSMEশীংদা ইন্দিভিজুএলশীংনা ইনভেষ্ট তৌবগী হৌজিক চৎনরিবা কেপিটেল গেন টেক্স একজেম্পসন অসি ষ্টার্টঅপ পুম্নমক্তসু চৎনগনি।
- চহি 3গী ওইনা ষ্টার্টঅপশীংদা পীবা টেক্স একজেম্পসন – ষ্টার্টঅপ ইনিসিএটিভশীংগী প্রোফিটশীং অসি চহি 3গী ওইনা ইনকম টেক্সতগী কোক্কনি। একজেম্পসন অসি ষ্টার্টঅপ অদুনা দিভাইদেন্দ অদু য়েন্থোক্তবগী মখা পোনগনি।
- ফেয়র মার্কেট ভেল্যুগী মথক্কী ওইবা ইনভেষ্টমেন্টশীংদা পীবা টেক্স একজেম্পসন – ইনকম টেক্স এক্ট, 1961গী মখাদা, করিগুম্বা ষ্টার্টঅপ (কম্পনি) অমনা ফেয়র মার্কেট ভেল্যু (FMV)দগী হেনবা শেয়রশীং ইসু তৌবগী খন্নবা লৈরবদি, অসিগুম্বা অহেনবা খন্নবা অদু ফংলিবা মীওই অদুদগী ইনকম ফ্রোম অদর সোর্সেস হায়দুনা টেক্স লৌগনি। ষ্টার্টঅপশীংদা ভেঞ্চর কেপিটেল ফন্দশীংনা তৌবা ইনভেষ্টমেন্টদদি প্রোভিজনশীং অসি চৎনরোই। ষ্টার্টঅপশীংদা ইনক্যুবেটরশীংনা তৌবা ইনভেষ্টমেন্ট অদুদসু মসি চৎনগনি।
ইন্দষ্ট্রি-একাদেমিয়া পার্টনরশিপ এন্ড ইনক্যুবেসন
- ইনোভেসন উৎনবা অমসুং কোলাবোরেসন প্লেটফোর্ম অমা পীনবগী ষ্টার্টঅপ ফেষ্টিভেলশীং শিনবা – ভারত্তা ষ্টার্টঅপ ইকোসিষ্টেম হেন্না চাউখৎহন্নবগীদমক্তা, সরকারনা জাটি অমসুং অন্টরজাটিগী থাক্তা ষ্টার্টঅপ ফেষ্টিভেলশীং শিন্নবা প্রষ্টাব তৌরি।
- সেলফ-ইমপ্লোয়মেন্ট এন্ড টেলেন্ট য়ুটিলাইজেসন (SETU) প্রোগ্রামগা লোয়ননা অটল ইনোভেসন মিসন (AIM) হৌদোকপা – অটল ইনোভেসন মিসননা সেক্টর স্পেসিফিক ইনক্যুবেটরশীং অমসুং ‘টিঙ্করিং লেব’ 500বু এন্ত্রিপ্রেন্যুওরশিপ প্রোমোট তৌনবা, প্রি-ইনক্যুবেসন ত্রেনিং অমসুং হায়-গ্রোথ ষ্টার্টঅপশীংগী সিদ ফন্দ অমা পীনবা লিংখৎকনি। ভারতকী ওইনা অলত্রা-লো কোষ্ট সোল্যুসনশীং থীদোক্নবগী গ্রান্দ ইনোভেসন চেলেঞ্জ এৱার্দ অমা, অমসুং নেসনেল এৱার্দ অহুমগা লোয়ননা, ষ্টেট অমসুং য়ুনিয়ন টেরিটোরি খুদিংদা ইনোভেসন এৱার্দশীং পীগনি।
- ইনক্যুবেটর সেটঅপকীদমক প্রাইভেট সেক্টর এক্সপর্টিজ য়েংশিনবা – সরকারনা স্পোন্সর তৌবা/ ফন্দ পীথবা ইনক্যুবেটরশীংগী প্রোফেসনেল মেনেজমেন্ট শোয়দনা লৈহন্নবগীদমক্তা, সরকারনা পব্লিক প্রাইভেট পার্টনরশিপকী মওংদা লৈবাক শিনবা থুংনা ইনক্যুবেটরশীং লিংখৎনবগী পোলিসি অমসুং ফ্রেমৱার্ক অমা শেমগনি।
- নেসনেল ইনষ্টিট্যুটশীংদা ইনোভেসন সেন্টরশীং শেম্বা – লৈবাক অসিদা ইনক্যুবেসন অমসুং R&Dগী থবকশীং হেনগৎহন্নবগীদমক, সরকারনা নেসনেল ইনষ্টিট্যুটশীংদা ইনোভেসন অমসুং এন্ত্রিপ্রেন্যূওরশিপকী সেন্টর 31 (অনৌবা ষ্টার্টঅপ 1,200 হেনবদা ফেসিলিটিশীং পীনবা) লিংখৎকনি।
- IIT মদ্রাজদা লিংখৎলিবা রিসার্চ পার্ককী মোদেলদা অনৌবা রিসার্চ পার্ক 7 লিংখৎপা – সরকারনা অনৌবা রিসার্চ পার্ক 7, অহৌবগী ইনভেষ্টমেন্ট ওইনা অমমমদা লুপা ক্রোর 100গা লোয়ননা ইনষ্টিট্যুসনশীংদা লিংখৎকনি। রিসার্চ পার্কশীং অসি IIT মদ্রাজদা লিংখৎলিবা রিসার্চ পার্ককী মোদেলদা লিংখৎকনি।
- বাইওটেক্নোলোজি সেক্টরদা ষ্টার্টঅপশীং প্রোমোট তৌবা – অনৌবা বাইও-ক্লষ্টর 5, অনৌবা বাইও-ইনক্যুবেটর 50, টেক্নোলোজি ট্রান্সফর ওফিস 150 অমসুং বাইও-কনেক্ট ওফিস 20 ভারত্তা লৈবা রিসর্চ ইনষ্টিট্যুট অমসুং য়ুনিভর্সিটিশীংদা লিংখৎকনি। BIRAC AcE ফন্দনা নেসনেল এন্ড গ্লোবেল ইক্যুইটি ফন্দশীং (অতৈ ময়ামগী মরক্তা ভারত ফন্দ, ইন্দিয়া এস্পিরেসন ফন্দ)গা লোয়ননা অনৌবা বাইওটেক ষ্টার্টঅপশীংদা শেলগী মতেং পীগনি।
- ছাত্রশীংগীদমক ইনোভেসন ফোকস প্রোগ্রামশীং হৌদোকপা – স্কুলগী অঙাংশীংদা টার্গেট তৌবা ইনোভেসন কোর প্রোগ্রাম অমনা স্কুল লাখ মঙাদগী ইনোভেসন লাখ 10 সোর্স তৌনবা পান্দম থম্লি, মসিগী মনুংদা খ্বাইদগী ফবা 100 সোর্টলিষ্ট তৌগনি অমসুং রাষ্ট্রপটি ভাবনদা পাংথোক্কদবা এনুএল ফেষ্টিবেল ওফ ইনোভেসনস অমদা উত্থোক্কনি। NIDHI (নেসনেল ইনিসিএটিভ ফোর দিভেলপিং এন্ড হার্নেসিং ইনোভেসনস) কৌবা গ্রান্দ চেলেঞ্জ প্রোগ্রাম অমা ইনোভেসন এন্ড এন্ত্রিপ্রেন্যুওরশিপ দিভেলপমেন্ট সেন্টরশীং (IEDCs)গী খুত্থাংদা ছাত্র 20গী ইনোভেসনশীংদা সপোর্ট তৌনবা লুপা লাখ 10গী এৱার্দ পীগনি। জোইন্ট MHRD-DST স্কিম অমা ওইরিবা উছটর অভিস্কার যোজনানা IITগী ছাত্রশীংগী মরক্তা “খ্বাইদগী ক্বালিটি লৈবা” রিসর্চ য়োকখৎনবগীদমক চহি খুদিংগী লুপা ক্রোর 250 খাক্তুনা থম্লি।
- এনুএল ইনক্যুবেটর গ্রান্ড চেলেঞ্জ – সরকারনা প্রি-দিফাইন তৌরবা কি পর্ফোর্মেন্স ইন্দিকেটরশীং (KPIs)দা ইভাল্যুএট তৌদুনা, মালেমগী থাক্তা পুথোকপা য়াবগী মতিক লৈবা ইনক্যুবেটর তরাবু মশক খংদোক্কনি অমসুং খনগনি, অমসুং মখোয়গী ইনফ্রাষ্ট্রকচর ফগৎহন্নবা মখোয় অমমমদা লুপা ক্রোর 10 পীগনি।
মপুংফাবা এক্সন প্লান দোক্যুমেন্ট অদু ফংনবগীদমক্তা, মফমসিদা ক্লিক তৌবীয়ু।
সোর্স: ষ্টার্টঅপ ইন্দিয়া
মরি লৈনবা রিসোর্সশীং
- ষ্টার্টঅপ ইন্দিয়াগী মোবাইল এপ দাউনলোদ তৌনবগী লিঙ্ক
- ষ্টার্টঅপ অমা ওইনা মশক খংনবা নহাক্কী এপ্লিকেসন সবমিট তৌনবগী লিঙ্ক
- ইনক্যুবেসন ফন্দ/ প্রাইভেট ইক্যুইটি ফন্দ/ এসেলেটর/ এঞ্জেল নেটৱার্কতগী ইক্যুইটিদা 20%দগী তাথদবা লেটর ওফ ফন্দিংগী ফোর্মেট
- ভারত্তা লৈবা পোষ্ট-গ্রেজুএট কোলেজ অমদা লিংখৎপা ইনক্যুবেটর অমহেক্তদগী লাকপা রিকমেন্দেসন লেটরগী ফোর্মেট
- ভারত সরকারনা (GoI) মশক খংলবা ইনক্যুবেটর অমহেক্তদগী লাকপা রিকমেন্দেসন লেটরগী ফোর্মেট
- ভারত সরকার (GoI) নত্ত্রগা রাজ্য সরকার (GoI) অমহেক্টনা ফন্দ থাদবা ইনক্যুবেটর অমহেক্তদগী লাকপা সপোর্টকী লেটরগী ফোর্মেট
- ষ্টার্টঅপ রিকগনিসনগী ভেলিদেসন – ভেলিদেট সর্টিফিকেট নম্বর / এন্টিটিগী মমীং
অকোনবা শেমদোকখিবা : 7/2/2020
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
লৌউ-শিংউ মন্ত্রালয়
আই.এ.আর.আই. ঝার্খন্দগী অনৌবা এদমিনিস্ত্রেতিব অমসুং একাদেমিক বিলদিং অমা ঙসি লৈখিদ্রবা দাঃ স্যামা প্রসাদ মুকর্জীগী মপোক কুমওনগা মরী লৈননা মহাক্কী মমিং লৌদুনা মিংথোনখ্রে
কেন্দ্রগী লৌউ-শিংউ মন্ত্রী শ্রী নরেন্দ্র সিংহ তোমারনা হায়খিবদা সরকারনা লৌউবশিংগী শেন্থোক অসি ইং ২০২২ ফাওবগী মউংদা শরুক অনি ওইহন্নবা পান্দম থম্লি; লৌউ-শিংউবগী কৈথেলশিং লিবরেল ওইহনবা, অনৌবা তেক্নোলোজী শিজিন্নবা অমসুং লৌউ-শিংউবদা চাংয়েংনবগী তঙাই ফদবগী মতাংদা পনখ্রে
ঝার্খন্দ অমসুং অৱাং-নোংপোক্কী মফমশিংদা অনিশুবা গ্রীন রিবোলুসন পুরকপা ঙম্বগী লোইনাইদ্রবা ওইথোকপা কয়া অমা লৈ- শ্রী তোমার
Posted On:
06 JUL 2020 4:58PM by PIB Imphal
কেন্দ্রগী লৌউ-শিংউ, খুঙ্গং চাউখৎপা অমসুং পঞ্চায়তী রাজ মন্ত্রী শ্রী নরেন্দ্র সিংহ তোমারনা হায়খিবদা সরকারনা লৌঊবশিংগী শেন্থোক ইং ২০২২গী মনুংদা শরুক অনি ওইহন্নবা কন্না হোৎনরি অমসুং মসিগীদমক্তা তোঙান তোঙানবা স্কিম অমসুং প্রোগ্রামশিংগী খুত্থাংদা মরু ওইবা থবক কয়া পায়খৎপা হৌখ্রে। ঝার্খন্দগী হজারীবাঘকী বারহিগী মনাক্তা লৈবা গৌরিয়া করমাদা লৈবা ইন্দিয়ন এগ্রিকলচরেল রিসর্চ ইন্সতিত্যুৎ (আই.এ.আর.আই.)গী নৌনা শাবা মীথুংশঙ অমা ভিদিও কনফরেন্সিংগী খুত্থাংদা শঙ্গাবা অমসুং অনৌবা এদমিনিস্ত্রেতিব অমসুং একাদেমিক বিলদিং অমা ঙসি লৈখিদ্রবা দাঃ স্যামা প্রসাদ মুকর্জীগী মপোক কুমওনগা মরী লৈননা মহাক্কী মমিং লৌদুনা মিংথোনখিবা থৌরমদা ৱাফম অসি হায়খিবনি। দাঃ স্যামা প্রসাদ মুকর্জীনা মহাক্কী পুন্সি অসি লৈবাক অসিগী অপুনবগীদমক কত্থোকখি অমসুং লৈবাক অমা-আইন অমগী খোল্লাও লাওখি অমসুং কশ্মিরদা মপুন্সি কত্থোকখি হায়না মহাক্না মখা তানা হায়খি।
কেন্দ্রগী লৌঊ-শিংঊ মন্ত্রীনা বজেৎ ২০২০-২১দা পোইন্ত ১৬কী এক্সন প্লান অমা লাওথোকখ্রে অমসুং অনৌবা লিগেল প্রোবিজন অসিনা লৌঊবশিংগী শেন্থোক শরু অনি হেনগৎহনবগী পান্দম ফংবদা তেংবাংগনি হায়খি। লৌঊ-শিংঊগী কৈথেল অসি লিবরেল ওইহনবা, লৌঊ-শিংঊবদা চাংয়েংনবা, লৌঊ-শিংঊবগা মরী লৈনবা থবকশিংদা হেন্দহোলদিং পীবা, লেংদবা লৌঊ-শিংঊবগী চৎনবি ইনবা অমসুং য়ারিবমখৈ অনৌবা তেক্নোলোজী তঙাই ফদনা শিজিন্নগদবনি হায়খি। শ্রী তোমারনা বজেৎ ২০২০-২১দা সরকারনা লৌঊ-শিংঊবা, ঈশিং ফংহনবা অমসুং খুঙ্গং চাউখৎহনবগী, শেনফম খ্বাইদগী য়াম্না থাদবা মফম, থবকশিংগীদমক্তা লুপা কোতি লাখ ২.৮৩ পীখ্রে হায়খি। প্রধান মন্ত্রী শ্রী নরেন্দ্র মোদীনা আত্মা নির্ভর ভারত অভিয়ানগী মখাদা লৌঊ-শিংঊবগী শেক্তরগী লুপা কোতি লাখ ১গী ইনফ্রাস্ত্রকচর ফন্দ য়াওনা স্কিম কয়া অমা লাউথোকখ্রে হায়খি। ঙা-য়োকপা, এনিমেল হসবেন্দরী, হর্বেল ফার্মিং, খোয় য়োকপনচিংবগী শাহৌ লৌনবা পেকেজ কয়া অমসু লাউথোকখ্রে হায়খি। মসিগী খোংথাংশিং অসিনা লৌঊ-শিংঊবা অমসুং খুঙ্গংগী সেক্তর চাউখৎহনবতা নত্তনা হীরম পুম্নমক্কী লৈবাক চাউখৎহনবদা তেংবাংগনি হায়খ্রে।
লৈবাক অসিগী হেনগৎলক্লিবা মীশিংগী চান্নবা চেং-হৱাই পীনবগী অনিশুবা গ্রীন রিবোলুসন অমা পুরকপগী তঙাই ফদবা লৈরকপগী মতাংদা পল্লদুনা মন্ত্রীনা হায়খিবদা অসিগুম্বা ইহৌ অমা পুরক্নবা ঝার্খন্দ অমসুং অৱাং-নোংপোক্কী লমদমশিংদা লোইনাইদ্রবা খুদোংচাবশিং লৈ হায়নসু হায়খি। বেল্যু এদিসন, স্তার্ত-অপ অমসুং অপিকপা ইন্দস্ত্রীনচিংবা চাউখৎহনবদা অহেনবা মিৎয়েং চংফম থোকই। লৌঊবশিংগী শু-নোম্বা কনবা অমসুং সাইন্তিস্তশিংনা পীরিবা কান্নবশিং অসি পুন্সিন্নদুনা হোৎনমিন্নবগী খুত্থাংদা মরোমদোম লেপচবা ঙম্বা ভারত অমা ওইহন্নবগী পাংথোকপা য়াবা থবক খুদিংমক পাংথোক্কদবনি হায়খি। পুসা ইন্সতিত্যুৎ হায়নসু হেন্না খংনবা নই-দিল্লীগী আই.এ.আর.আই.না লৈবাক অসিগী কোন্নজনবা চেং-হৱাই পুথোকচবগী হীরমদা মরু ওইবা থৌদাং কয়া পাংথোকপদগী হৌজিক্তি লৈবাক অসিদা চেং-হৱাই হেন্দোক পাথোক্না লৈজরে হায়খি। পুসা ইন্সতিত্যুৎ লৈবদগী পঞ্জাব, হরয়ানা অমসুং য়ু.পি.গুম্বা থংনবা রাজ্যশিংদা লৌউ-শিংঊগী পোত্থোক পুথোকপসি লেপ্তনা হেনগৎলক্লি। মসিদা য়ুম্ফম ওইদুনা প্রধান মন্ত্রী শ্রী নরেন্দ্র মোদীনা ঝার্খন্দ অমসুং অসমদা অনৌবা লৌউ-শিংউগী রিসর্চ ইন্সতিত্যুৎ অনি হাংদোকখ্রে।
কোরোনাভাইরসকী ইরাং মনুংদা লৌউ-শিংঊগী শেক্তর অসিনা মরু ওইবা পাঙ্গল অমা ওইনা থোকলকখি হায়না শ্রী তোমারনা হায়খি। লোকদাউন লাউথোকখিবা মতমদা লৌরোকশিং অসি খাউবা য়াবগী মতম ওইখি অমসুং মরম অসিগীদমক্তা প্রধান মন্ত্রীনা থবকশিং অসিগী ওইনদি কোমথোকখি অমসুং লৌউবশিংনা লৌ খাউবা অমসুং কালেনগী লৌরোক হুন্নবা কন্না হোৎনখি অমসুং হৌজিক্তি খরিফকী লৌরোক থাবদা থবক চিন্নরি। অফবা মোন্সুন অমা লাক্কনি হায়বদগী হন্দক্কী চহীদি অফবা লৌরোক ফংলগনি হায়বগী থাজবা পীরি।
কেন্দ্রগী রাজ্যগী লৌউ-শিংউ মন্ত্রী শ্রী পুরুশোত্তম রুপালা অমদি শ্রী কাইলাশ চৌধরী, আই.সি.এ.আর.গী দাইরেক্তর জেনেরেল দাঃ ত্রিলোচান মাহাপাত্রা, আই.এ.আর.আই.গী দাইরেক্তর দাঃ এ.কে. সিংহ অমসুং অতোপ্পা ওফিসারশিং, সাইন্তিস্তশিং অমসুং লৌউবশিংনা ভিদিও কনফরেন্সতা শরুক য়াখি।
*****
(Release ID: 1636881)
Visitor Counter : 83


text: লখিপুরওনলাইন দিজিতেল দেস্কঃ বরাক তম্পাকতা হন্দক খরনি অসি গারী এক্সিদেন্টকী থৌদোক য়াম্না তোয়না থোকপা থেংনরে। ঙরাংসু বাইকতা লাকপা মতৈ মনাও দাম্পার ত্রাক অমানা থেংবদগী মখোয় অনিমক শিরে। ঙরাং থাংজা নুমিৎ নুমিদাংৱাইরম পাথারকান্দি পুলিস স্তেসনদা থবক তৌরিবী তিনামনি চরাই চহী ৩০ মহাক্কী থবক লোয়রবা মতুংদা মপুরোইবগা লোয়ননা বাইক অমদা ময়ুমদা হনবগী লম্বীদা আসাম ত্রিপুরা নেসনেল হায়ৱে নম্বর ৮ কী পাথারকান্দি বাইপাস তা করিমগঞ্জ তম্না লাকখিবা দাম্পার ত্রাক অমনা থোম্বদা বাইক থৌরকখিবা মপুরোইবা লিংগী চরাই চহী ৪৫ থৌদোকফমদা শিখি। লৈকায়গী মীয়ামনা ফিভম থীনা শোক্লবী মাগী নুপী তিনামনিবু মনাক নকপদা লৈবা লায়েংশঙদা পুখৎখি অদুবু কনবা ঙমখিদে। ত্রাক গারী অদু চেনন্নবা হোৎনবদা মীয়াম চংদুনা ফাখি হায়রি। পাউ অসি তাবদা ক্বাতরদা লৈহৌবা চহী ১২ গী মচানুপা থমোয় শোক্না কপখি। অসোমদা থৌদোক অসিগী পাউ ফংবদা এমএলএ কৃষ্ণেন্দু পাল খুদক্তা পাথারকান্দি হোসপিতালদা লাকতুনা য়েংশিনখি হায়রি। (Pao asi YouTube ta yengbiyu)


text:
লখিপুরওনলাইন দিজিতেল দেস্কঃ নহারোল খোরিরোল সিল্লুপ আসামনা সিন্দুনা সেপ্তে…
Lakhipuronline Digital Desk : Assam da leiriba Manipuri khunaina thengnari…
লখিপুরওনলাইন দিজিতেল দেস্কঃ নুমিৎনিনিগী বরাক তম্পাক্কী খোঙচৎতা আসামগী চীফ…
লখিপুরওনলাইন ডিজিতেল দেস্কঃ শিলচরগী পোত্থারবা জজ্ বিষ্ণু দেবনাথ না ময়ায় …
লখিপুরওনলাইন ডিজিতেল দেস্কঃ মহৈরোয় নুপীমচা অমা খোঙ্গ্রাউ অতেনবা শেৎতুনা লা…
লখিপুরওনলাইন দিজিতেল দেস্কঃ নুমিৎ হুম্নিগী বরাক তম্পাক্কী খোঙচৎতা আসাম ব…
লখিপুরওনলাইন দিজিতেল দেস্কঃ মৈতৈ খ্রিস্তিয়ান তেংবাং লূপকী চহী মপুং ফারকপ…
লখিপুরওনলাইন দিজিতেল দেস্কঃ কাছার কোলেজ, শিলচরগী এসোসিয়েত প্রোফেসার অমসু…
লখিপুরওনলাইন দিজিতেল দেস্কঃ মনিপুরী পিপলস্ ফ্রোন্ত এমপিএফ হাইলাকান্দি দি…
লখিপুরওনলাইন দিজিতেল দেস্কঃ কোঞ্জেংলৈকায়দা লৈবা মনিপুরী গেস্ট হাউসতা সেপ…
লখিপুরওনলাইন দিজিতেল দেস্কঃ আসাম লৈঙাকনা ঙরাং য়ুমশাকৈশা নুমিত্তা কোবিদ ১৯…
লখিপুরওনলাইন দিজিতেল দেস্কঃ লৈবাক অসিগী ওলিম্পিয়ান মেজর ধ্যানচান্দ বু ইকা…
Lakhipuronline Digital Desk: Assam Manipuri Sahitya Parishad Central Comm…
লখিপুরওনলাইন দিজিতেল দেস্কঃ পেন অমসুং আধার কার্দ লিঙ্ক তৌবগী অরোইবা মতম সে…
লখিপুরওনলাইন দিজিতেল দেস্কঃ আগস্তকী তাং ৩১ খৃকুমজা ২০১৯ দা আসামদা এনআরসিগ…
লখিপুরওনলাইন দিজিতেল দেস্কঃ লাক্লিবা ওক্টোবর থাদগী হৌরগা কেন্দ্র সরকারনা এ…


text:
প্রধানমন্ত্রীগী লোইশঙ
প্রধান মন্ত্রীনা য়ু.এন.গী ‘দিজর্তিফিকেসন, লেন্দ দিগ্রেদেসন অমসুং ইকং থোকপা’ গী মরমদা অৱাংবা থাক্কী ৱারী শান্নবদা কিনোৎ এদ্রেস পীখ্রে
হৌখিবা চহি ১০দা ভারত্তা চাওরাক্না উমং হেক্তর মিলিয়ন ৩ লোম হেনগৎখি, লৈবাক অসিগী অপুনবা শরুক মরি থোকপগী অমা ঙম্নমক উমংনা কোনশিনবা হেনগৎলক্লি: পি.এম.
লেন্দ দিগ্রেদেসনবু মহৌশাগী ফিভমদা হঞ্জিন্নবা লৈবাক অসিনা থমখিবা ৱাফমগী মাইকৈদা ওনশিল্লকলি: পি.এম.
কার্বোন দাইওক্সাইদপু খল কাইদনা থম্নবা কার্বোন বিল্লিয়ন তোন ২.৫তগী ৩ ফাওবা চুপশিনবা ঙম্নবা ২০৩০ ফাওবদা দিগ্রেদেদ লেন্দ মিল্লিয়ন হেক্তর ২৬ মহৌশাগী ফিভমদা হঞ্জিন্নবা পান্দম থম্লি
লেন্দ দিগ্রেদেসনগী হিরমদা সাইন্তিফিক ওইবা পুক্নিং চিংশিন্নবা ভারত্তা সেন্তর ওফ এক্সেলেন্স শেমগৎলি: পি.এম.
ঐখোয়গী তুংগী মীরোলগীদমক্তা মশা-মউ ফবা মালেম অমা থমলম্বা হায়বসি ঐখোয়গী তৌফদ্রবা ইথৌনি: পি.এম.
Posted On:
14 JUN 2021 8:21PM by PIB Imphal
প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সকী খুত্থাংদা য়ু.এন.গী ‘দিজর্তিফিকেসন, লেন্দ দিগ্রেদেসন অমসুং ইকং থোকপা’ গী মরমদা অৱাংবা থাক্কী ৱারী শান্নবদা কিনোৎ এদ্রেস পীখ্রে। প্রধান মন্ত্রীনা য়ুনাইতেৎ নেসন কনভেন্সন তু কোম্বেৎ দিজর্তিফিকেসন (য়ু.এন.সি.সি.দি.)গী ১৪শুবা মীফমদা মহাক্কা প্রসিদেন্তগী শক্তিগী মতুং ইন্না হৌদোকপগী সেগমেন্তদা ৱা ঙাংখি।
পুন্সি অমসুং পুন্সি মহিংগীদমক লমশিং অসি তঙাইফদনা চংগদবা মচাক অমনি হায়রদুনা, শ্রী মোদীনা লম অমসুং মসিগী ললশিং অসিদা পিরিবা শাফুশিং অসি হন্থহন্নবা হায়রি। “শেংনা হায়রবদা, থবক কয়া অমা ঐখোয়গী ইমাংদা তাদুনা লৈরি। অদুবু ঐখোয়না তৌবা ঙমগনি। ঐখোয় পুন্না মসি পাংথোকপা ঙমগনি,” হায়না প্রধান মন্ত্রীনা হায়খি।
প্রধান মন্ত্রীনা লেন্দ দিগ্রেদেসনগী হিরমদা লৌখৎকদবা খোঙথাংশিং পীরি। মহাক্না হায় মদুদি ভারতনা মালেমগী ফোরুমদা লেন্দ দিগ্রেদেসনগী ইসুশিং উৎনবা লুচিংদুনা চৎলি। ২০১৯গী দিল্লী দিক্লারেসন্না লমগী মরমদা হেন্না কান্নবা অমসুং চেকশিন থৌরাং পীরি। ভারত্তা হৌখিবা চহি ১০ অসিদা উমং হেক্তর মিল্লিয়ন ৩ লোম য়োকখৎলি। মসিনা লৈবাক্কী অপুনবা শরুক মরি থোকপগী অমা উমং য়োকখৎপা হেনগৎলক্লি হায়না প্রধান মন্ত্রীনা খঙহনখি।
শ্রী মোদীনা লেন্দ দিগ্রেদেসনবু মহৌশাগী ফিভমদা হঞ্জিন্নবা লৈবাক অসিনা থমখিবা ৱাফমগী মাইকৈদা ওনশিল্লকলি হায়না পাউদমখি। “ঐখোয়না ২০৩০ ফাওবদা শোকচিল্লবা লমশিং অসি হেক্তর মিল্লিয়ন ২৬ মহৌশাগী ফিভমদা হঞ্জিন্নবা হোৎনরি। মসিনা ভারতনা থমখিবা ৱাফম কার্বোন দাইওক্সাইদ খল কাইদনবা কার্বোন বিল্লিয়ন তোন ২.৫তগীনা ৩ ফাওবা চুপশিনবা ঙম্বদা মতেং পাংলগনি,” হায়না প্রধান মন্ত্রীনা হায়খি।
প্রধান মন্ত্রীনা গুজরাত্তা লৈবা কুতচকী রানন্দা লৈবা বান্নিগী মফমশিংদা চৎথরিবা মতৌ করম্না লমশিং অসি মহৌশাগী ফিভমদা হঞ্জিনখিবা হায়বগী খুদম উৎলদুনা মসিনা পুন্সি মহিং ফগৎহন্নবা অফবা লৈহাও পুথোকপা, লমগী পোত্থোক হেনগৎহনবা হায়বা অসি উৎখি। বান্নিগী মফমদা, গ্রাসলেন্দ য়োকখৎতুনা লমশিং অসি হান্নগী মহৌশাগী ওইবা মওংদা লাকহনবা, হায়রিবা অসিনা লমশিং অসি মহৌশাগী ফিভমদা হঞ্জিনহনবদা মতেং পাংলি। মসিদা শজিক থাক্তুনা অমসুং শা-শন য়োকপদা পুক্নিং থৌগৎতুনা পুন্সি মহিংদা মতেং পীরি। “চপ মান্নবা ইথিলদা, ঐখোয়না লমশিং অসি হান্নগী মফমদা হঞ্জিন্নবা লালোংশিং লৌখৎপগী তঙাইফদবা লৈ”, হায়না প্রধান মন্ত্রীনা মরুওইবা পীখি।
সাউত-সাউত কোওপরেসনগী ইথিলদা, ভারতনা চাওখৎলক্লিবা লৈবাকশিংদা লমশিং মহৌশাগী ফিভমদা হঞ্জিন্নবা থৌরাংশিংদা মতেং তৌরি। লেন্দ দিগ্রেদেসনগী হিরমদা সাইন্তিফিক ওইবা পুক্নিং চিংশিন্নবা ভারত্তা সেন্তর ওফ এক্সেলেন্স শেমগৎলি হায়না প্রধান মন্ত্রীনা পাউদমখি। “মীওইবনা থোকহনখিবা অমাং-অতাশিং অমুক হন্না শেমগৎপা হায়বা অসি অপুনবা মীওইবা জাতিগী ইথৌদাংনি। ঐখোয়গী তুংগী মীরোলগীদমক্তা মশা-মউ ফবা মালেম অমা থমলম্বা হায়বসি ঐখোয়গী তৌফদ্রবা ইথৌনি”, হায়দুনা প্রধান মন্ত্রীনা লোইশিনখি।
*****
(Release ID: 1727145)
Visitor Counter : 147
Read this release in:
Telugu
,
Kannada
,
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Malayalam


text:
সুপ্রীম কোর্তকী চীফ জস্তিস, জস্তিস এন.ভি. রামানা, জস্তিস য়ু.ইয়ু. ললিত, জস্তিস দি. ৱাই. চন্দ্রচুর; কেন্দ্র সরকারগী মনুংদা লৈরিবা ঐহাক্কী মরুপ অমসুং লো মন্ত্রী, শ্রী কিরেন রিজিজু, ঐখোয়গী মরুপ এম.ও.এস., শ্রী এস.পি. সিংহ বাঘেলজী, সুপ্রীম কোর্তকী জজশিং, হাই কোর্তকী জজশিং, দিস্ত্রিক্ত লিগেল সর্ভিসেস ওথোরিতী (দি.এল.এস.এ.)গী চেয়রমেন অমসুং সেক্রেতরীশিং, ইকায় খুম্ননীংঙাই ওইরবা ইবেম্মা অমসুং ইবুংঙোশিং!
ভারতকী জুদিসিএল সীস্তেম্বু লুচিংলিবা অদোমগী মরক্তা লৈবসি মতম পুম্বদা য়াম্না নুংঙাইবা মতোউ ওই, অদুবু ৱা ঙাঙবদি খিত্তং লুই। ঙসিগী থৌরমসিদি দিস্ত্রিক্ত লিগেল সর্ভিস ওথোরিতীগী চেয়রমেন অমসুং সেক্রেতরীশিংগী খ্বাইদগী অহানবা লৈবাক্কী মীফম্নি অমসুং ঐহাক্না মসি য়াম্না অফবা হৌদোকপা অমনি, হায়বদি মসিনা মখা তানা চত্থগনি হায়না ঐহাক্না খল্লি। থৌরম অসিগীদমক্তা অদোম্না খল্লিবা মতম অসি য়াম্না চুনবা ওইবগা লোয়ননা পুৱারীগসু য়াম্না মরী লৈনহল্লি।
ঙসিদগী নুমিৎ খরনিগী মনুংদা, লৈবাক অসিনা নীংতম্বগী চহি ৭৫ মপুং ফারগনি। মসিদি ঐখোয়গী নীংতম্বগী ‘অমৃত কাল’নি। হৌজিক্কী মতমসিদা ভারতপু মথংগী চহি ২৫দা অনৌবা অৱাংবা থাক্তা পুখৎকদবা ৱারেপ লৌবগী মতম্নি। কারবার তৌবা লাইহনবা অমসুং পুন্সি মহিং নুংঙাইহনবগুম্বা, অচুম্বা ৱায়েল ফংবদা লাইহনবা হায়বসিসু লৈবাক্কী অমৃত য়াত্রা অসিদা মান্ননা মরু ওই। নেস্নেল লিগেল সর্ভিসেস ওথোরিতী অমসুং দিস্ত্রিক্ত লিগেল সর্ভিসেস ওথোরিতী খুদিংনা মসিদা অচৌবা থৌদাং য়াবা য়াই। ঐহাক্না ললিতজী অমসুং অদোম খুদিংবু থৌরম অসিগীদমক্তা থাগৎচরি অমসুং য়াইফ পাউজেলসু পীজরি।
মরূপশিং,
অচুম্বা ৱায়েলগী মতাংদা, ঐখোয়গী লৈবাক অসিদা মতৌ অসুম্না হায়নৈঃ
অঙ্গেন গান্ত্র নয়নেন ৱকন্ত্রা, নয়ায়েন রাজ্য লবনেন ভোজ্যম।।
মসিনা হায়বদি, তোঙানবা কয়াৎ খুদিংমক হকচাংগীদমক্তা মরু ওইবনা, শম্না হায়রবদা মায়গীদমক্তা মিৎ, চিঞ্জাক্কীদমক্তা থুম, অদুনা অচুম্বা ৱায়েল পীবা হায়বসিসু লৈবাক অমগী ওইনা য়াম্না মরু ওই। অদোম খুদিংমক সংবিধানগী মতাংদা খঙ-হৈরবা ঙাক্তনি! ঐখোয়গী সংবিধানগী আর্তিকল ৩৯এ., মসিনা দাইরেক্তিব প্রিন্সিপল ওফ স্তেত পোলিসীগী মখাদসু লাকই, অসিনা লিগেল এদতা অহেনবা মরু ওইবা পীরি। মীয়াম্না লৈবাক্কী মফমদা থম্লিবা থাজবা অসিদগী ঐহাক্না মসিগী মরু ওইবা উবা ফংই।
লৈবাক্কী মীচম অমনা মহাকপু কনানা তাবীনবা লৈত্রবসু, কোর্তকী থোঙদি মহাক্কীদমক্তা লাউনা হাংদুনা লৈরি হায়না মহাক্না থাজৈ। জস্তিস্তা অসুম্না থাজবা থম্লিবা অসিনা লৈবাক অসিনা লৈবাক মীয়ামগী হকপু মতম পুম্বদা ঙাক শেন্দুনা থম্বীরি হায়বা খনহল্লি। মখা তারকপা ওইনা, খ্বাইদগী অশোনবা মীওই অমসু অচুম্বা ৱায়েল ফংবা ঙমহন্নবগীদমক্তা লৈবাক অসিনা নেস্নেল লিগেল সর্ভিস ওথোরিতী শেম্লিবনি। ঐখোয়গী দিস্ত্রিক্ত লিগেল সর্ভিস ওথোরিতীশিং অসিদি ঐখোয়গী লিগেল এদ সীস্তেমগী বিলদিং ব্লোক্নি।
মরূপশিং,
জুদিসিএল সীস্তেমগী খুদোংচাবা ফংবসি খুন্নাই অমগী য়াম্না মরু ওইবা ৱাফম অমনি, মসিগা মান্ননা জস্তিস দেলিভরীসু মরু ওই। জুদিসিএল ইনফ্রাস্ত্রকচরনা হীরম অসিদা অচৌবা থৌদাং য়ারি। মমাংগী চহি ৮দা, লৈবাক্কী জুদিসিএল ইনফ্রাস্ত্রকচর মপাঙ্গল হেনগৎহন্নবা থবক কয়া পাংথোকখ্রে। জুদিসিএল ইনফ্রাস্ত্রকচরবু মতমগা চুনহন্নবা চাউরাকপা লুপা করোর ৯০০০ চাদিং তৌখ্রে। লৈবাক্কী কোর্ত হোল মশিং হেনগৎহনখ্রে। জুদিসিএল ইনফ্রাস্ত্রকচর শেমগৎপদা য়াম্না থুনা মায় পাকপনা জস্তিস দেলিভরীদসু খোঙজেল লৈহনগনি।
মরূপশিং,
ঙসিদি, মালেম অসিনা মমাংদা অমুক্তা উখিদ্রিবা দিজিতেলগী ইহৌ অমা উরি। অদুগা, ভারতনা ইহৌ অসিগী ময়োলদা লৈরক্লি। চহি খরগী মমাংদা, লৈবাক অসিদা ভিম-য়ু.পি.আই. অমসুং দিজিতেল পেমেন্ত শক্তাকখিবদা, মীওই খরনা মসিগী কান্নবদি য়াম্না অকক্নগনি খনখি। অদুবু, ঐখোয়না খুঙ্গং খুদিংদা দিজিতেল পেমেন্ত পাংথোকপা ঙসিদি উরে। মালেম পুম্বদা পাংথোক্লিবা অপুনবা দিজিতেল রীএল তাইম পেমেন্তকী শরুক ৪০%দি ভারত মথন্তদা পাংথোক্লি। স্ত্রীত ভেন্দরদগী হৌরগা খ্বাইদগী লাইরবা মীওইগী পুন্সিদা দিজিতেল পেমেন্তনা মহৌশাগী থবক ওইরে। ইন্নোভেসন অমসুং এদাপ্তেসনগী মহৌশাগী ওইবা মতিক অসি লৈবাক অসিদা লৈরিবা অসিনা, জস্তিস দেলিভরীদা তেক্নোলোজী শিজিন্নবগী হৌজিক্কী মতমদগী হেন্না ফবা মতম লৈররোই। লৈবাক্কী জুদিসিএল সীস্তেম্না সুপ্রীম কোর্তকী পাউতাক মখাদা মাইকৈ অসিদা চঙশিল্লিবা অসিদা ঐহাক্না নুংঙাইবা ফাওই। ই-কোর্ত মিসনগী মখাদা, লৈবাক অসিদা ভর্চুএল কোর্তকী চৎনবী হৌদোকখ্রে। ত্রাফিক্কী কাঙলোন থুগাইবগুম্বগী ক্রাইমগীদমক্তা পুং ২৪ চলায়বা কোর্তনা মথৌ পাংথোকপা হৌনখ্রে। মীয়ামগী হেন্না খুদোংচানবগীদমক্তা কোরতশিংদা ভিদিও কনফরেন্সিংগী ইনফ্রাস্ত্রকচরশিংসু লৈহনখ্রে। লৈবাক অসিদা কেস করোর অমা হেন্না ভিদিও কনফরেন্সিংগী খুত্থাংদা হিয়ারিং তৌখ্রে হায়না ঐহাক্কী ইফমদা পাউদমলকখ্রে। হাই কোর্ত অমসুং সুপ্রীম কোর্ত্তা চাউরাক্বা কেস লাখ ৬০ তাখ্রে। কোরোনাগী মনুংদা ঐখোয়না মহুত শিন্নবা লৌখৎখিবা খোঙথাংনা হৌজিক পথাপ অসিগী শরুক ওইরে। মসিনা “ ঐখোয়গী জুদিসিএল সীস্তেম্না ভারতকী অরিবা মতমগী অচুম্বা ৱায়েলগী ভেল্যুদা খোঙফম চেৎলি অমসুং ২১শুবা চহি-চাগী তসেংবা ফিভমশিংগা চুনহন্নবা শেম-শাবসু লোইরে” হায়বগী খুদম্নি। মসিগী মহৈদি অদোম খুদিংগীনি। অদোম্না হীরম অসিগা মরী লৈননা হোৎনবগীদমক্তা ঐহাক্না থাগৎচরি।
মরূপশিং,
মীচম মীয়ামদা অচুম্বা ৱায়েল ফংহন্নবগীদমক্তা নেস্নেল লিগেল সর্ভিসেস ওথোরিতী অমসুং দিস্ত্রিক্ত লিগেল সর্ভিসেস ওথোরিতী মসিগুম্বা তেক্নোলোজীগী মতিক য়ারিবমখৈ য়াম্না শিজিন্নফম থোকই। মীচম মীয়াম অমনা মশাগী হক, মথৌদাং, সংবিধানগী মওং-মতৌ, কাঙলোন অমসুং পাম্বৈশিং শোইদনা খঙহন্নবা হোৎনবদা তেক্নোলোজীনা অচৌবা থৌদাং য়াবা য়াই। মমাংগী চহিদা, ইকায় খুম্ননীংঙাই ওইরবা রাস্ত্রপতিনা লিগেল লিতরেসী অমসুং এৱিয়র্নেসকীদমক্তা পেন ইন্দিয়া আউতরিচ কেম্পেন হৌদোকখি। দিস্ত্রিক্ত লিগেল সর্ভিসেস ওথোরিতীনা হীরম অসিদা অচৌবা থৌদাং য়াখি। মসিগী মমাংদসু, ইং ২০১৭তা প্রো বোনো লিগেল সর্ভিস প্রোগ্রাম হৌদোকখ্রবনি। মসিগী মখাদা, লিগেল সর্ভিসশিংবু মীচম মীয়ামগী মফমদা মোবাইল অমসুং ৱেব এপকী খুত্থাংদা ফংহনখি। করিগুম্বা ওথোরিতীশিং অসিনা অহেনবা খোংথাং থাংদুনা হোৎনরিবশিং অসিদা নেক্স জেন তেক্নোলোজী শিজিন্নবা মতমদা, মীয়াম্না হেন্না কান্নবা ফংগনি।
মরূপশিং,
নীংতম্বগী ৭৫শুবা চহি অসিদি ঐখোয়না ইশাগী থৌদাং পাংথোকপা মতম্নি। হৌজিক ফাওবদা লাইথোক্তুনা লাক্লিবা হীরমশিংদা ঐখোয়না হৌজিক থবক তৌবা তারে। লৈবাক্কী অন্দর-ত্রাইএল ফাদোকশিংগা মরী লৈনবা হ্যুমেনিতরিয়নগী হীরম কয়াদা সুপ্রীম কোর্তনা মীওইবগী ৱাখল খঙবগী থৌওং কয়ারক হন্না পাংথোকখি। লিগেল এদ ঙাইদুনা জেলদা চহি কয়া লৈরক্লবা ফাদোক মশিং কয়া অমা লৈ। ফাদোকশিংদা লিগেল এদ পীবগী থৌদাং ঐখোয়গী দিস্ত্রিক্ত লিগেল সর্ভিস ওথোরিতীনা লৌখৎপা য়াই। ঙসি মফমসিদা, লৈবাক পুম্বগী মফমশিংদগী জজ কয়া অমা লাকপীরি। অন্দর্ত্রাইএল রিভিয়ু কম্মিতীগী চেয়রপর্সন ওইনা, মখোয়বু থাদোকপগী থৌওং পাংথোকসি। এন.এ.এল.এস.এ.বু হীরম অসিগা মরী লৈননা কেম্পেন পায়খৎলে হায়না ঐহাক্না তাজরে। মসিগীদমক্তা অদোম্বু ঐহাক্না থাগৎচরি অমসুং অদোম্না কেম্পেন অসিবু লিগেল এদকী খুত্থাংদা মায় পাকহনগনি হায়না ঐহাক্না থাজরি। বার কাউন্সিলনসু কেম্পেন অসিদা উকিল মশিং হেন্না য়াওহন্নবা পুক্নিং থৌগৎপীয়ু হায়না ঐহাক্না থমজরি।
মরূপশিং,
ঐখোয় পুন্না হোৎনমিন্নবা কয়ানা লৈবাক অসিগী ৱারেপ কয়াবু ‘অমৃত কাল’ অসিদা অনৌবা মাইকৈ পীগনি হায়না ঐহাক্না থাজবা থম্লি। অদোমগী মরক্তা পুনবগী খুদোংচাবা ফংবসিদা ঐহাক্না অদোম্বুসু থাগৎলি। থৌরম অসিদা থাজবা কয়া থম্লিবা অসিগী তুং ইন্না নুমিৎ নিনি চঙনা মনুং হুৎনা খন্ন-নৈনগদৌরিবা অসিনা অচৌবা মহৈ কয়া পুরক্কনি হায়না ঐহাক্না থাজৈ।
অদোমগী মফমদা অচৌবা থাজবগা লোয়ননা পুম্নমকপু থাগৎচরি!


text:
নহারোল অমসুং শান্ন-খোৎনবগী মন্ত্রালয়
স্পোর্তস মিনিস্ত্রীনা অনৌবা, শেমগৎলবা স্পোর্তকী মফম পুম্বা শান্নরোইশিংগী মমিং থোন্নবা লেপ্লে
Posted On:
17 JAN 2021 3:50PM by PIB Imphal
লৈবাক অসিগী স্পোর্তকী হেরোশিংবু ইকাই খুম্নবা পীনবা, স্পোর্তস মিনিস্ত্রীনা শেমগৎকদৌরিবা অমসুং শেমগৎলবা স্পোর্তস ওথোরোতি ওফ ইন্দিয়াগী স্পোর্তকী মফমশিং পুম্বা শকখংলবা, ইন্দিয়াগী স্পোর্ততা থৌদাং কয়া অমা লৌখিবা শান্নরোইশিংগী মমিং থোন্নবা লেপ্লে।
অহানবা শরুক্তা লখনৌগী নেস্নেল সেন্তর এফ এক্সেল্লেন্স (এন.সি.ও.ই.)গী নৌনা শাবা এয়র কন্দিসন রেস্তলিং হোল অমসুং লর্নর স্বীম্মিং পুল, এন.সি.ও.ই. ভোপোলদা ফমুং ১০০ থাবা হোস্তেল, এন.সি.ও.ই. সোনেপাৎতা মল্তিপর্পোজ হোল অমসুং গার্লস হোস্তেল, লোয়ননা গুৱাহাতিদা অনৌবা এস.তি.সি. হায়রিবা অসিদা হোস্তেল, মল্তিপর্পোজ হোল অমসুং স্তাফ ক্বাতর অসি মফম অসিগী স্তার শান্নরোইশিংগী মমিং থোল্লগনি।
ৱারেপ অসিদা ৱা ঙাংলদুনা, য়ুথ এফিয়র্স অমসুং স্পোর্তসকী য়ুনিয়ন মিনিস্তর শ্রী কিরেন রিজিজুনা হায় মদুদি, “লৈবাক অসিদা স্পোর্তকী চৎনবী লৈনবা, ঐখোয়গী শান্নরোইশিং অসি মখোয়না পীফম থোকপা ইকাই খুম্নবা পীবা অসি মরু ওই, মরমদি মসিনা নহা ওইরিবা মীরোলনা স্পোর্তপু শিনফম ওইনা লৌবদা থৱায় য়াওগনি। সরকার অসিনা হান্ননা হৌজিক লৈরিবা অমসুং মমাংদা লৈখিবা শান্নরোইশিংদা মখোয়গী পুন্সিদা য়াইফনবা অমসুং চাওথোক্না লৈজনবা হোৎনদুনা লাকখি। মখোয়না স্পোর্ততা লৌরম্বা থৌদাংশিং অসি খঙবিদুনা মখোয়গী মমিংদা স্পোর্তকী মফমশিং মমিং থোনবা অসি সরকার অসিনা শান্নরোইশিংগীদমক লৌখৎপা খোঙথাং অমনি”।
*******
(Release ID: 1689432)
Visitor Counter : 75


text:
“তাইবং মপুগী শেংলবা অনিংবগী লাইরমলেনদগী ফোঙবীরকপা লাইনিংলোনগী পান্দমদি মালেমগী মীয়ামশিংগী মরক্তা অপুনবা অমদি চান্না চিন্নবা শাগৎনবনি; মদুবু নাকপাক তানবা অমসুং য়ানদবগী মরম ওইহনগনু।”
— বাহা‘উ’ল্লাহ
মহাদেস মচা অমগুম ওইরিবা ইন্দিয়া অসি লাইনিং অসিনা হেক লৈরকখিবা মতমদুদগী হৌনা বাহা’ইগী পুৱারীগা য়াম্না নক্নবা মরি অমা লৈরকখি। শৈদ-ই-হিন্দি অসি মহাদেস অসিদগী বাব (বাহা‘উ’ল্লাহগী লময়ানবা)
বাহা‘উ’ল্লাহগী তম্বীরোলশিংসি ইন্দিয়াদা ইহান হান্না ১৮৭২দা মহাদেস অসিবু ফাওদুনা লাকখিবা পর্সিয়ানগী অঙম অথৌশিং অমা ওইরম্বা, জমাল ইফেন্দীনা পুরকখি। মহাক্না অৱাংলোমদা রামপুর অমসুং লক্ষনৌ চৎখি, নোংপোকলোমগী কলকত্তা অমসুং রেঙ্গুন্দা চৎখি অমসুং নোংচুপ্তা বরোদা অমসুং মুম্বাইদা চৎখি অমসুং মমৈথঙদা খাথঙবদা লৈরিবা চেন্নাই অমসুং কোলোমবোদা চৎখি। মহাক্না বাহা‘উ’ল্লাহগী অপুনবা অমসুং মরুপ মপাং ওইবগী তম্বীরোলশিংবু মহাক্না থেংনবা পূম্নমক্তা, নৱাবশিংদগী হৌদুনা, নিংথৌগী মচাশিং অমসুং লোইলম শাষন তৌরম্লিবা লৈঙাকপশিং অমসুং অচম্বা মীওইশিংদা খঙহনখি। মতমদুগী খুন্নাইদা চৎনরম্লিবা চৎনবীশিংগী ওন্না তৈননা, মহাক্না খুন্নাই খুদিং অমসুং হৌরকফম খুদিংমক থাক খুদিংমক্তগী লাকপা মীওইশিং, জাৎ অমসুং লাইনিংলোন্দা থাজবা মীওই পূম্নমকশিংগা পুনমিন্নখি।
চহি চা অদুনা লোইশিন্দুনা অনৌবা অমা হৌগৎলকপা মতমদুদা, বোম্বে, দেল্লি, পুনে অমসুং হায়দ্রবাদতা অপীকপা বাহা’ই খুন্নাইশিং লৈরকখি। মহাদেস মচা অসিগী বাহা’ইশিংনা মখোয়গী হেনগৎলক্লিবা বাহা’ই খুন্নাইশিংদুগী থবক থৌরমশিংদুবু ঙাকশেন্নবা লৈবাক্কী ওইবা বোদী অদু ইহান হান্না ১৯২৩দা খনখি।
কুনশুবা চহীচাগী হৌগৎলকপা চহিশিংদুদা ইন্দিয়াদা লৈরিবা বাহা’ই খুন্নাই অদুনা পাকচাওবদা অমসুং মপাঙ্গল কনবদা লেপ্তনা হেনগৎলকপগা লোয়ননা, বাহা‘উ’ল্লাহগী তাকপী তম্বীরোলশিং অদু তপ্না তপ্না মতমদুগী শকনাইবা লুচিংবশিং অমসুং ৱাখল্লোইশিং অদুনা খঙলকলম্মী। মহাত্মা গান্ধীনা বাহা’ই কয়াগা তোৎনা তিন্নরুবা মতুংদা অসুম্না হায়বীরম্মী : ‘‘বাহা’ইগী লাইনিং অসি মীওইবা জাতীআ ৱারবা মতমদা লৈতাফমনি।’’ চপ মান্ননা, রবীন্দ্রনাঠ টেগোরনা শক্নাইরবা বাহা’ই কয়া অমা উনরবা মতুংদা বাহা‘উ’ল্লাহবু এসিয়াদগী থোরকপা খ্বাইদগী নৌরিবা লাইপোকনি’’, মদুগী ‘‘পাওজেল অদু সভেত্যনা চাওখৎহন্নবগীদমক্তা য়াম্না চাওনা মরুওই।
১৯৬০ অমদি ৭০গী মতমদুদা, বাহা‘উ’ল্লাহগী পাওজেল অদু ইন্দিয়াগী মীয়ামদা, অখন্ননা খুঙ্গংদা লৈরিবা মীয়ামদা পাওদম্বা হৌরকখি। লাইনিং অসিগী তাকপী তম্বীবশিংগী মগুনবু খঙজরকপসি অয়াম্বা মতমদা মদুবু থেঙনরুবা মীওইশিংদুগী থম্মোয়শিংদুদা মথন্তা ফাওজরকপা ওই, অমসুং ইন্দিয়া মচা লিশিং-চা কয়ানা মালেম অসি ইমুঙ অমত্তনি হায়না য়েলহৌঙৈদগী মখোয়না কুইনা নিংজরকপদু তম্বীরোলশিংদুদা মপুঙফাবা উজৈ। মসিগী ফিদমশিং অসিবু হৌজিক মতমগী খুন্নাই অসিগী দরকারশিংদুগা চুনবা মওংদা পানশিন্নবগী অনৌবা ইথিল অমা মখোয়না ফঙজখি।
মীওই লিশিং লিশিংনা মসিবু মখোয়গী খুন্নাইদা থেঙনরিবা লুনা থোকপা থবকশিংদুদা পানশিন্নবা কন্না হোৎনবা হৌরকখি। ইন্দিয়াগী মফমশিনথুংবদা লৈরিবা খুন্নাইশিংদুনা লোকেলগী ওইবা বাহা’ই লৈঙাক্কী বোদি চাম্মা চাম্মা গনতন্ত্রিক ওইবা মীখল তৌদুনা খল্লম্মী অমসুং মখোয়না মখোয়গী লমদমশিংদুগী দরকারশিংদুবু য়েঙশিনবা হৌরকখি। অঙাংশিংগী লমচৎ শাজৎকী ওইবা মহৈ মশিং অদু নৌহৌনা তৌদবা য়াদ্রবা থবক অমা ওইরকলম্মী অমসুং ইন্দিয়া শিন্থুংবদা লৈরিবা খুঙ্গংশিংদা মহৈ মশিংগী ওইবা হোৎনথোকপশিং উরম্মী। ১৯৮০ অদুৱাইদদি, বাহা’ইগী তম্বীরোলশিংদা য়ুম্ফম ওইবা খুঙ্গংশিংদা টুতোরিএল স্কুলশিং, লোই-লোইননা মশিং য়াম্লবা অচৌবা স্কুলশিংসু লৈবা হৌরকলম্মী, লোই-লোইননা লৌউ-শিংউবগী, ভোকেস্নেল অমসুং ওজা ট্রেনিং তৌনবা, ইবা পাবা তম্নবা, অকোয়বগী মহৌশা প্রকৃতিবু য়েঙশিন্নবগী, নুপীশিংবু পাঙ্গল-শক্তি হাপ্নবগী, অমসুং হকশেলগী, নুপীশিংবু পাঙ্গল-শিক্ত হাপ্নবগী, অমসুং হকশেলগী ওইবা হীরমশিংদা প্রোজেক্ট কয়া অমসু পায়খৎখি।
নিউ দিল্লিদা বাহা’ইগী লাইশঙ শারকপা অদুনা বাহা‘উ’ল্লাহনা মীওইবগী থম্মোয় অমদি খুন্নাইগীদমক্তা য়েঙলমলিবা হোংহনবগী মওং অদুগী খ্বাইদগী খঙনরবা খুদম ওইরকখি। থম্বালগী মতৌগুম্না শেম্লিবা মওং অদুনা খ্বাইদগী ৱারবা ফিভমশিংফাওবদা অনৌবা অমসুং হেন্না ফবা মালেম অমা লৈশাৎ তম্বা ঙমলক্কনি হায়বগী থাজবা অদু উথোকই। মসিনা অপুনবগী খুদম অমসু ওই। ১৯৮৬ তা হাংদোরকখিবা মতমদুদগী হৌনা, নোংমদা লাইনিংলোন, জাৎ-বিজাৎ নত্রগা খেন্ন-খেন্নবা লৈবাক পুম্নমক্তগী লাক্তুনা মীওই লিশিং তরানা অমত্তা ওইবা শেম্বীবা মহাকপু মসিগী লাইশঙ অসিগী মখাদ চিক্না লাই খুরুমজৈ।
ইন্দিয়াদা লৈরিবা বাহা’ই খুন্নাই অসিনা হেন্না পাকথোক চাওথোরকপা অমসুং পাঙ্গল শক্তি হেনগৎলকপগা লোয়ননা, মখোয়না খুন্নাইগী পুন্সিদা হেন্না মশকথোকপা থৌদাং লৌবা হৌরকই। লৈবাক্কী থাক্তা লৈরিবা মীফম অয়াম্বশিংদা, কাঙলুপ মশেলগী চান্না চিন্নবা, নুপী নুপা মান্নবা, মহৈ মশিং, নুপী অমসুং নুপাগী থাক মান্নবা লৈঙাকপা অমসুং চাওখৎপগী মতাংশিংসিগী মরমদা খুমাঙচাওশিনবগী মতাংদা খন্থমিন্নবদা বাহা’ইশিংনা শরুক তম্লিবসি হেন্না মমল য়াম্বা ওইরক্লি।
ঙসিদি, ইন্দিয়াদা লৈরিবা বাহা’ইগী মশিং অসি লাখ কুন হেল্লে। মখোয়না লৈবাক অসিদা লৈরিবা মীয়ামশিংগা লোয়ননা অপুনবা অমসুং অচুম্বা ৱায়েল লৈবা, য়ুম্ফম য়াওদবা লান্না থাজবা পূম্নমক্তগী নিংতমজবা, নুপী অমদি নুপাশিংনা লেং মান্ননা পুন্না সেবা তৌমিন্নবা, অঙাংশিং অমসুং নহাশিংনা নুংগী অমদি বিজ্ঞানীক্কী ওইবা মহৈ মশিং অনীমক ফঙজবা, অমসুং খুন্নাইগী পূন্না লাইখুরুমমিন্নবগী পুন্সি অদুনা শোকহন্নিংঙাই ওইবা খুন্নাইগী শাফুশিংদগী ঙাকশেনবীবা খুন্নাইশিং শেমগত্তুনা মখোয়গী লৈবাকপু সেবা তৌনবা কত্থোকচরি।


text:
হকশেল অমসুং য়াইফ-য়ুম্বাল মন্ত্রালয়
আয়ুশমান ভারত হেল্থ এন্দ ৱেলনেস সেন্তর (ঐচ.দবল্যু.সি.শিং) ৫০,০০০গী মথক্তা চল্লাইবগা লোইননা ভারতনা অচৌবা তানফম অমা য়ৌবগী রেকোর্দ থমখ্রে
মাইপাক অসিদা দা. হর্শ বর্ধন্না রাজ্যশিং/য়ু.তি.শিংবু থাগৎপা ফোঙদোকখ্রে
কোবিদকী থবক পাইখৎপা অমসুং মেনেজমেন্ত তৌবদা ঐচ.দবল্যু.সি.শিংনা লৌরিবা থৌদাং অসি তোপ-তোপ্পি: দা. হর্শ বর্ধন
মীওই করোর ৬.৪৩না হাইপরতেন্সন, করোর ৫.২৩না দাইবেতিস অমসুং করোর ৬.১৪না কেন্সর নারে হায়না স্ক্রীন তৌখি
Posted On:
20 NOV 2020 9:19AM by PIB Imphal
ভারতনা মীপুম খুদিংদা হেল্থকিয়র ফংহন্নবা চংশিল্লিবা খোঙচৎ অসিদা অচৌবা তানফম অমা লানখ্রে। লৈবাক শিনবা থুংনা আয়ুশমান ভারত-হেল্থ এন্দ ৱেলনেস সেন্তর (ঐচ.দবল্যু.সি.শিং) ৫০,০০০গী মথক্তা (৫০,০২৫) হৌজিক চল্লাইরি। মীয়ামদা মখোয়গী য়ুমগী অনকপদা কম্প্রিহেন্সিব প্রাইমরী হেল্থম কিয়র (সি.পি.ঐচ.সি.) সর্ভিসশিং ফংহন্নবা পান্দম থমদুনা দেসেম্বর ২০১১ ফাওবদা এ.বি.-ঐচ.দবল্যু.সি. লাখ ১.৫ লিংখৎকনি। ৫০,০০০গী মথক্তা লিংখৎখিবগা লোইননা থম্লিবা পান্দম অসিগী ১/৩দি ফংবা ঙমখ্রে। মসিনা মরম ওইরগা মীওই করোর ২৫গী মথক্তা অহোংবা মমলদা প্রাইমরী হেল্থকিয়র সর্ভিসশিং ফংহনবা হেনগৎহনখ্রে।
কেন্দ্রগী হকশেল অমসুং য়াইফ-য়ুম্বাল মন্ত্রালয়গী মন্ত্রী দা. হর্শ বর্ধন্না রাজ্যশিং/য়ু.তি.শিংনা কোবিদ-১৯গী লাইচৎ অসিনা থোকহল্লিবা অৱাবশিং অসি লৈজরবসু ঐচ.দবল্যু.সি.শিং চল্লাইনবা হোৎনখিবা অসিগীদমক থাগৎপা ফোঙদোকখি। “মসি সেন্তর অমসুং রাজ্য/য়ু.তি.শিংনা থাক পুম্নমক্তা প্লানিং, মোনিতর তৌবা, প্রোসেসশিং স্তেন্দর্দাইজ তৌবা, রাজ্যশিং/য়ু.তি.শিংদা শেমদোক-শেমজিন তৌবা য়াহনবা পুন্নবা হোৎনখিবশিং অমসুং হৌজিক লৈরিবা হেল্থকিয়র সিস্তেমশিং অসিনা মরম ওইরগা ওইথোকপা ঙমখিবনি”, হায়না মহাক্না ফোঙদোকখি। ঐচ.এফ.এম.না ফ্রন্তলাইন হেল্থ ৱার্করশিং, মেদিকেল ওফিসরশিং, কম্ম্যুনিতী হেল্থ ওফিসরশিং অমসুং আশাশিংনা কম্প্রিহেন্সিব প্রাইমরী হেল্থম কিয়র সর্ভিসশিং ফংহন্নবা অমসুং অৱাবা তারিবা মতম অসিদা মথৌ তাবা সর্ভিসশিংগা লোইননা মীওই মিলিয়ন কয়াদা মতেং পাংদুনা হিরম অসিদা কত্থোকপগা লোইননা হোৎনখিবা অসিগীদমক অখন্ননা থাগৎপা ফোঙদোকখি। “মখোয় অসি হেল্থকিয়র দেলিবরী সিস্তেমগী মরু ওইবা থৌদাং লৌরিবশিংনি। মখোয়না কোবিদকী মতম অসিগী মনুংদা লৌখিবা থৌদাং অসি শীংথানিংঙাই ওই,” হায়না মহাক্না হায়খি। রিস্ক কম্ম্যূনিকেসন, কন্তেক্ত ত্রেসিং, কম্ম্যুনিতী সর্ভিলেন্স অমসুং কেসশিং ঙন্না খঙদোকপা অমসুং পোকপদা ঙাইরিবা অঙাং, অহল ওইরবা অমসুং কো-মোর্বিসিতীশিংগা লোইনরিবশিং অসিগুম্বা খুদোংথিবা য়াবা কাংলুপ অসি ঙাকথোক্না নন-কোবিদকী তঙাই ফদবা হেল্থ সর্ভিসশিং লেপ্তনা ফংহন্নবা হোৎনবা অসিগুম্বা খোঙথাংশিংদা ঐচ.দবল্যু.সি.শিংনা মতেং পাংখি।
অসামগী ঐচ.দবল্যু.সি. অমদা #কোবিদ১৯ স্ক্রেনীং তৌবা
আয়ুশমান ভারত অসি য়ুম্বী অনি ওইরিবা হেল্থ এন্দ ৱেলনেস সেন্তরশিং (ঐচ.দবল্যু.সি.শিং) অমসুং প্রধান মন্ত্রী জন অরোগ্যা য়োজনা (পি.এম.জে.এ.ৱাই.)গা লোইননা ২০১৮দা হৌদোকখি লোইননা কিয়রগী মখল পুম্নমক্তা সর্ভিসকী মপুং ফানা ফংহন্নবা অনি অসিগী মরক্তা বাইদিরেক্সনেল লিঙ্কেস তৌখি। ছত্তিসগরগী বিজাপুর জিলাগী ঝঙ্গলাদা ২০১৮গী এপ্রিল ১৪দা ইকাই খুম্নরবা প্রধান মন্ত্রী শ্রী নরেন্দ্র মোদীনা অহানবা এ.বি.-ঐচ.দবল্যু.সি. হৌদোকখি।
হেল্থ এন্দ ৱেলনেস সেন্তরশিংনা মীয়ামদা সি.পি.ঐচ.সি.গী সর্ভিসশিং ফংহনখি অমসুং রিপ্রদক্তিব, মেতর্নেল, নিওনেতেল, চাইল্দ, এদোলেস্সেন্ত অমসুং ন্যুত্রিসন (আর.এম.এন.সি.ঐচ.এ.+এন.) সর্ভিসশিং অমসুং লৌনগনবা লাইনাশিং লাকশিনবগী প্রোবিজন অসি ফংহন্নবা হোৎনখি। মখোয়না মীয়ামগা হোৎন্দুনা অমসুং হকশেল পুন্সি মহিংশিং, চুনবা মচি ওইবা চীঞ্জাকশিং অমসুং য়োগগুম্বা হকচাং শাজেলশিংগী খুত্থাংদা লাইনা ঙাকথোক্নবা মরু ওইনা ক্রোনিক অমসুং লৌনগনদবা লাইনশিং, হকচাং ফনা থম্নবা মীৎয়েং থমখি। ঐচ.দবল্যু.সি. তিমদা ত্রেন্দ তৌরবা কম্ম্যুনিতী হেল্থ ওফিসর অমা, হেল্থ ৱার্কর অমা নত্ত্রগা অনি অমসুং আশা ৫-৮ য়াওগনি। তিম অসিনা মীয়ামদা হেল্থ-ইয়র সর্ভিসশিং নকশিনহন্দুনা পব্লিক হেল্থ ফঙ্কসনশিং অমসুং প্রাইমরী হেল্থকিয়র ফংহন্নবা পান্দমগা লোইননা মথৌ ময়েক শেংনা লৈজৈ।
মথৌ তৌরিবা এ.বি.-ঐচ.দবল্যু.সি. ৫০,০২৫ অসি জিলা ৬৭৮তা হৌজিক লৈরে অমসুং মসিদা সব হেল্থ সেন্তর ২৭,৮৯০, প্রাইমরী হেল্থ সেন্তর ১৮,৫৩৬ অমসুং অর্বান প্রাইমরী হেল্থ সেন্তর ৩,৫৯৯ য়াওরি। পুন্না মসিগী এ.বি.-ঐচ.দবল্যু.সি. অসিদা মীওই করোর ২৮.১০গী মথক্তা লাকপা থেংনখি সেন্তর অসিদা লায়েংবা লাকখিবা অসিগী মনুংদা চাদা ৫৩%দি নুপী ওইখি। মীওই করোর ৬.৪৩গী মথক্তি হাইপরতেন্সন লৈরে হায়না স্ক্রীন তৌখি, করোর ৫.২৩না দাইবেতিস অমসুং মীওই করোর ৬.১৪না সেন্সর লৈ হায়না স্ক্রীন তৌখি। মীওই করোর ১.০রোমদি হাইপরতেন্সনগী অমসুং লাখ ৬রোমনা দাইবেতিস লায়েংনবা লেম্না হিদাক-লাংথকশিং পীখি।
পুরাদা ঐচ.দবল্যু.সি. অমদা কম্ম্যুনিতী হেল্থ ওফিসরনা হাইপরতেন্সন স্ক্রীন তৌবা
এ.বি.-ঐচ.দবল্যু.সি. প্রোগ্রামগী খাদা হকচাং ফনা থম্বা হায়বা অসিদা মীৎয়েং চংবা অসিনা খ্বাইদগী অচৌবা খোঙথাংশিংগী মরক্তা অমনি। য়োগ, জুম্বা, কম্ম্যুনিতী ৱাকশিং, শিরোধরা, মেদিতেসন অসিনচিংবা শাজেলশিং য়াওনা সেন্তরশিং অসিদা ৱেলনেস সেসন লাখ ৩০গী মথক্তা পাঙথোকখ্রে।
ওরিশাগী ফুবসাহি খোর্ধাদা #য়োগ সেসন
হকশেল মন্ত্রালয়গী ইসঞ্জীবনি পেসেন্ত-তু-দোক্তর ও.পি.দি. অমসুং দোক্তর-ত-দোক্তর তেলিকন্সল্তেসন সর্ভিস পীরিবা ইসঞ্জীবনি-ঐচ.দবল্যু.সি. য়াওনা ইসঞ্জীবনি প্লেৎফোর্ম অসি ইমপ্লিমেন্ত তৌবদা ঐচ.দবল্যু.সি.শিংনা য়াম্না মরু ওইবা থৌদাং অমা লৌখি। ঐচ.দবল্যু.সি. ২৩,১০৩না প্রজাশিংদা তেলিকন্সল্তেসন সর্ভিসশিং ফংহনবা হৌখ্রে। প্লেৎফোর্মশিং অসিগী খুত্থাংদা তেলিকন্সল্তেসন লাখ ৭.৫কী মথক্তা ফংহনখ্রে। ইসঞ্জীবনি-ঐচ.দবল্যু.সি. অসি নবেম্বর ২০১৯দা হৌদোকখি। মসি দিসেম্বর ২০২২ ফাওবদা ‘হব অমসুং স্পোক’ মোদেলদা হেল্থ এন্দ ৱেলনেস সেন্তর লাখ ১.৫তা ইমপ্লিমেন্ত তৌগদবনি। রাজ্যশিংনা ‘স্পোকশিং’ হায়বদি হেল্থ এন্দ ৱেলনেস সেন্তরশিং (ঐচ.দবল্যূ.সি.)দা তেলিকন্সল্তেসন সর্ভিসশিং ফংহন্নবা দেদিকেতেদ ‘হবশিং’ মেদিকেল কোলেজশিং অমসুং দিস্ত্রিক্ত হোস্পিতাকশিং লিংখৎপা মথো তাই।
১৮.১১.২০২০ ফাওবদা রাজ্য/রাজ্যগী মথৌ তৌরিবা এ.বি.-ঐচ.দবল্যু.সি.শিং
******
(Release ID: 1674335)
Visitor Counter : 106


text:
ভারত সরকারনা পাক-চাউরবা সমাজগী য়াইফ-থৌরাং অমা শেমগৎলে। SC, ST, BC, মশীং য়ামদবা কাংলুপশীং, নুপীশীং, অসিনচিংবশীংগী পুন্সিগী মহিং হেন্না ফগৎনবা অমসুং হেন্না মগুন লৈহন্নবা শেম্লিবা প্রোগ্রাম কয়া অসিনা মসিগী প্রমাণনি।
নাগরিক খুদিংমক্না কেন্দ্র অমসুং রাজ্য সরকারশীংনা চৎনহল্লিবা মহাক্কী ফংফম থোকপশীং, মরি লৈনবা স্কিমশীং অমসুং প্রোগ্রামশীং অদুগী খুদোংচাবা অমসুং কান্নবা ফংনবা খংবগী মথৌ তাই।
মশীং য়াম্লবা লিরিবা মায়পাকপগী ৱারি কয়ানা অচুম্বা ৱায়েন লৈবা সমাজ অমসুং থোং মান্নবা সমাজ অমদা লৈরিবা সমাজগী অথীংবশীং অদু থুগায়বা ঙম্বগী অপুনবগী থৌদাং অদু উৎলি। অসিগুম্বা খংজিনবা য়াবা থৌদাং অমদি নুপীদা শক্তি পীনবা মোদেল অমগুম্না হৌজিক্তি প্রমাণ তৌখ্রবা ভারত্তা লৈখিবা সেল্ফ-হেল্প গ্রুপকী ঈহৌ অসিনি।
ভারতকী সংবিধান্না নুংঙাই-য়াইফবা লৈবাক অমা লিংখৎলি। মসি প্রিএম্বল অমসুং দিরেক্টিভ প্রিন্সিপলস ওফ ষ্টেট পোলিসিদা (DPSP) ময়েক শেংনা উৎলিবা শক্তমশীং অসিদগী তশেংনা খংবা ঙম্মী। মসিগী ৱাখল্লোন অসিদা, ভারতনা প্রিন্সিপলদখক্তা নত্তনা শেনমিৎলোনগী থৌরাংগী খুত্থাংদসু নুংঙাই-য়াইফরবা লৈবাক অমা লৈহন্দুনা ভারতকী নাগরিক খুদিংমক্তা সমাজগী, শেনমিৎলোনগী অমসুং রাজনিতিগী অচুম্বা ৱায়েল অদু ফংহন্নবা ফিদম অদু মপুং ফাহন্নবা চপ য়ুংবা ফিরেপকা লোয়ননা হোৎনরি।
সরকারবু নুংঙাই-য়াইফবা লৈবাক অমা শেম্নবা খংহল্লিবা ভারত সংবিধানগী আর্টিকল খরা
ৱাখল্লোন অসিদা, মান্নবা পান্দমশীং ফংনবগী লম্বীদা পোর্টেল অসিনা নুপী, অঙাং, SC, ST, OBC, মীশীং য়ামদবা কাংলুপশীং, অহল ওইরবা নাগরিকশীং, মীমান্নদ্রবশীং অমদি অতৈ কয়াগা মরি লৈনবা ফংফম থোকপশীং, স্কিমশীং, প্রোগ্রামশীং অমসুং সংস্থানগী অকুপ্পা মরোলশীংগী কন্টেন্ট অমসুং ইনফোর্মেন অদু ভারতকী লোল কয়াদা ময়েক শেংনা তাক্তুনা খংহল্লি।
কাখল অসিনা মখল-মখা কয়াগী পোলিসিশীং, নুপী অমসুং অঙাংশীংগী চাউখৎ-থৌরাংগা মরি লৈনবা ওর্গানাইজেসনশীং অমসুং অতোপ্পা আইনগী মশকশীং খংহল্লি।
তোপিক অসিনা সেদ্যুল ট্রাইবশীংগী য়াইফ-থৌরাংগা মরি লৈনবা মখল-মখা কয়াগী স্কিমশীং, সংস্থানশীং, পোলিসিশীং অমসুং এক্টশীংগী মরমদা খংহল্লি।
কাখল অসিনা সেদ্যুল কাষ্টশীংগী য়াইফ-থৌরাংগা মরি লৈনবা পোলিসিশীং, সংস্থানশীং, এক্টশীং অমসুং আইনগী মশকশীং খংহল্লি।
কাখল অসিনা শোত্থরবা কাংলুপশীংগা মরি লৈনবা এক্টশীং, পোলিসিশীং অমদি স্কিমশীং অমসুং ওর্গানাইজেসনশীং খংহল্লি।
কাখল অসিনা মওং-মরিল তাদবা সেক্টরগা মরি লৈনবা স্কিমশীং অমসুং অতৈ মশকশীং খংহল্লি।
কাখল অসিনা মীশীং য়ামদবা কাংলুপকী য়াইফ-থৌরাংশীংগা মরি লৈনবা আইনশীং, এক্টশীং, পোলিসিশীং, স্কিমশীং, সংস্থানশীং অমসুং অতোপ্পা মশকশীং খংহল্লি।
কাখল অসিনা মীমান্নদ্রবশীংগা মরি লৈনবা আইনশীং, স্কিমশীং, পোলিসিশীং, এক্টশীং, সংস্থানশীং অমসুং অতোপ্পা মশকশীং খংহল্লি।
কাখল অসিনা অহল ওইরবা নাগরিকশীংগা মরি লৈনবা আইনশীং, স্কিমশীং, পোলিসিশীং, এক্টশীং অমসুং সংস্থানশীং খংহল্লি।
কাখল অসিনা খুঙ্গংগী লায়রবা কোকহন্নবগা মরি লৈনবা আইনশীং, স্কিমশীং, পোলিসিশীং, এক্টশীং অমসুং সংস্থাংশীং খংহল্লি।
কাখল অসিনা সহরগী লায়রবা কোকহন্নবগা মরি লৈনবা আইনশীং, পোলিসিশীং, এক্টশীং, স্কিমশীং অমসুং সংস্থানশীং খংহল্লি।
কাখল অসিনা NGO সেক্টরগা মরি লৈনবা পোলিসিশীং, ফন্দ পীবগী খুদোংচাবশীং অমসুং খ্বাইদগী ফবা পাংথোক্কদবা থৌওংশীং খংহল্লি।
কাখল অসিনা লৈবাক অসিগী দিজাষ্টর মেনেজমেন্টকা মরি লৈনবা পোলিসিশীং, এক্টশীং অমসুং খ্বাইদগী ফবা পাংথোক্কদবা থৌওংশীং খংহল্লি।
মীওই খুদিংমক্না ভারতপু হিংনবগী হেন্না ফবা মফম অমা ওইহন্নবগীদমক্তা খোংথাংশীং লৌখৎপা মথৌ তারিবা সমাজগী ফত্তবশীং অদু কাখল অসিনা খংহল্লি।
অকোনবা শেমদোকখিবা : 12/4/2020


text:
লক্ষীপুরওনলাইন ২২ জুলাই :- মনিপুরী য়ুথস্ ফ্রোন্ত অফ আসাম (মাইফা)না মনিপুরী লোনবু আসাম সরকারগী এসোসিয়েত অফিসিয়েল লোন ওইহন্নবগী লেপতনা চংশিল্লকলিবা খোঙজংগী মখা তারকপা ওইনা ঙরাংসু কছার জিলাগী বরখোলা কন্সতিতুয়েন্সিগী ভৈরবনগর দা পোস্তর কেম্পেইন পাঙথোকখ্রে। থৌরম অদুদা আসাম মনিপুরী মুসলিম যুথ্স ফ্রোন্তকী ফাইনেন্স সেক্রেতরী আহমেদ হুসেন কাজি, মাইফাগী প্রেসিদেন্ত সেরাম হেরাজিৎ, জেনরেল সেক্রেতরী অক্রম লখিকান্ত, সিফাতুর রহমান কাজি, সলিম উদ্দিন চৌধুরী, আবুল কাসিম চৌধুরীনচিংবা মীওইশিংনা শরুক য়াখি। থৌরমগা মরী লৈননা ৱা ঙাংলদুনা অহমদ হুসেন কাজিনা হায়খি আসাম সরকারনা মনিপুরী লোনবু এসোসিয়েত অফিসিয়েল লোন ওইহন্নবগী হোৎনবদা ঐখোয় মীতৈ পাঙল ইচিন ইনাউ শিংনসু থৱাই য়াওনা শৌগচরি হায়বা ৱাফম ফোঙদোক্লদুনা মাইফানা চঙশিল্লকলিবা খোঙজং খুদিংমক্তা মপুং ফানা শৌগৎকনি হায়খি।
মাইফাগী প্রেসিদেন্ত সেরাম হেরাজিৎনা হায়খিবদা ঐখোয় আসামদা ধর্ম মান্নদ্রবসু ইমালোন মান্নরিবা ঈগী মরী লৈনরীবা ইচিন ইনাউ ঙাক্তনি, ঐখোয় অমত্তা ওইনা ইমালোনগী খোঙজং অসিদা চঙশিনমিন্নসি হায়খি। শরুক য়াখিবা মীয়ামনসু থৱাই হকচাং য়াওনা শৌগৎকনি হায়বগী ৱাফম পীনখি। থৌরমদা মাইফাগী অনিত সিংহ, রোবিন শর্মা শ্যামন্ত সিংহ নচিংবা মীওইশিংসু শরুক য়াখি। (Pao Asi YouTube ta yengbiyu)
লক্ষীপুরওনলাইন ২২ জুলাই :- চহীসিগী ঐইচএসএলসি পরিক্ষাদা চাদা ৭৫ নত্রগা মসিদগী হেন্না ফংদুনা মায়পাকলকখ্রবা মহৈরোইশিংদা মনা্ মথুম পীদুনা পুক্নিং থৌগৎপা থৌরম পরেংগী মখা চৎথরকপা ওইনা ঙরাংসু সোনাই কন্সতিতিউয়েন্সিনা কোনবা মফমসিংগী মনিপুরী মেদিয়ামগী মহৈরোই মরিদা গুদৱিল ফাউন্দেসননা মনামথুম পীদুনা হরাও তয়াম্বা ফোঙদোকখ্রে। কাছার জিলাদা বেজ তৌবা এনজিও অসিনা কোভিদ মতমসিগী চৎনপথাপ ঙাকপগা লোয়ননা মহৈরোইশিংগী য়ুম য়ুমদা চৎতুনা মনা মথুম অদু খুৎশিন্নখি। সোনাই কন্সতিতিউয়েন্সিনা কোনবা মফমদগী খনগৎলবা মহৈরোইশিং অদুদি টিঐইচ রোসন লমারগ্রাম, এ রোহন বেরাকাক, কে প্রিয়ারানি দেবী ঝরাগুল, অদুগা সিঐইচ সোনিয়া থেংনাপারদগীনি। ওর্গেনাইজেসন অসিগী মাইগৈদগী মখোয়দা খুৎশিন্নখিবদা লুপা লিশিং ১ গা লোয়ননা মহৈরোই অমগী তঙাইফদনা চংবা পোৎলমশিংসু য়াওখি। মনামথুম য়েন্থোকপগী খোঙচৎ অসিদা গুদৱিল ফাউন্দেসনগী এদভাইজর নোংথোম্বম ধীরেন অমসুং কে করুনা মুর্তী মীশ্রা, প্রেসিদেন্ত এম বিদ্যামনি, জেনরেল সেক্ত্রেতরী খোমদ্রাম রাজকুমার অমসুং ফাইনেন্স সেক্রেতরী প্রীয়বর্তা সিংহ শরুক য়াখি। (Pao Asi YouTube ta yengbiyu)


text:
কোরোনাভাইরাসকী অরানবা পাউ শন্দোকপগী বাংলাদেসতা ফেসবুক একাউন্ত কয়ামরুম থীংজিনখ্রে, ভারত্তসু ওইরকপা য়াই।কোভিদ-১৯ লায়চৎনা মালেমদা মীপায়নরিঙৈ চৈরকসিদা সোসিয়েল মেদিয়াদা কোরোনাভাইরাসকী মরমদা ইপাউ থাদোক থাজিন তৌনরি। মসিগী মনুংদা মীয়ামবু লান্না লমজিংবা ই-পাউ কয়ামরুম য়াওরি। অদুম ওইনমক করম্বনা অচুম্বনো অদুগা করম্বনো অরানবনো হায়বদু মীচম অমনা খন্দোকপদা অৱাবা অমা মায়োক্নরি। কোরোনাগী মতাংদা তোকঙা শন্দোকপা অমসুং সরকারগী মায়োক্তা অরানবা পাউ শন্দোকপগী মরালদা বাংলাদেশকী ফেসবুক আইদি অমসুং ফেসবুক পেজ কয়ামরুম বাংলাদেশ সরকারনা থীংজিনখ্রে। করক করম্বা ফেসবুক আইদি অমসুং ফেসবুক পেজশিং অরান্বা পাউ শন্দোকলি হায়বা মখা তানা থীজিনবা লেপত্রি হায়রি।
সোসিয়েল মেদিয়া শিজিন্নরিবা মীওই খরসু হায়রিবা অরানবা পাউশিং অদুবু অচুম্বনি হায়না খন্দুনা শন্দোকলি হায়না সাইবর পেত্রোলিং তৌরিবা কাংবুনা ফোঙদোকলি। ফেসবুক আই দি ৫০ গী মথক্তা থীংজিনখ্রে অদুগা মসিগা মরী লৈননা মীওই ২০ রোম ফাজিনখ্রে। হীরম অসিগী মতাংদা ভারত্তসু কোরোনাভাইরাসকা মরী লৈনবা ইপাউ কয়ামরুম সোসিয়েল মেদিয়াগী খুৎথাংদা অরানবা পাউ শন্দোকলি, সেয়ার তৌনরি।
হৌজিক ফাওবগী ওইনদি ভারত্তা অফা অপুন অমসুং একাউন্ত থীংজিনবগী পাউ লৈতে। অসোমদা মনিপুরীনা তাবা মফমশিংদা কোরোনাভাইরাসকা মরী লৈননা অরানবা থাজনবী ৱাফম কয়ামরুম য়াম্না তোয়না তাবা ফংলি।
নুপা অমত্তা পোকপা য়ুমকোক ৭ তগী ঈশিং লৌরগা থক্লবদি ভাইরাস অসিনা নারোই হায়বনা চীংবা অরানবা থাজনবী কয়া য়াম্না তোয়না সোসিয়েল মেদিয়াশিংদা ঐখোয়না থেংনরি। খ্বাইদগী ফবদি কোরোনাভাইরাসকা মরী লৈনবা ইপাউ সরকারগী ইপাউ লোয়শঙদগী তাবা অমসুং চীংনরবদি মরী লৈনবা দোক্তরশিংগা তঙাইফদনা তানবিগদবনি।
কোরোনাগী পাউ শন্দোকপগী পরিংদা অমিতাবকী মিংসু য়াওরি। হন্দকতা মালেমদা মমিং লৈরবা বোলিউদ সুপারস্তার অসিনা হয়িংনসু কোরোনা মহীক শন্দোকপা ঙম্মি হায়বা চাইনিজ এক্সপার্তকী ৱাফম অমা সোসিয়েল মেদিয়াদা সেয়ার তৌরুবগী মহাক্কী ৱাফম অসিদা ট্রোল তৌনবা লেপত্রি। লায়না অসিনা নারবা মীওই অমগী অমাংবদা ভাইরাস অসিনা চয়োল অমারোম হিংদুনা লৈবা ঙম্মী। অমসুং হয়িংনা অসিবু চান থক্নবা পোৎলমশিংদা শন্দোরকপা য়াবগী মতাংদনি। অদুম ওইনমক ৱাফম অদু কায়নথংদদি হেল্ঠ মিনিস্ট্রিনা অরানবা ৱাফমনি হায়খি।
------------------------------------------------------
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
উত্তর প্রদেশকী মীয়াম্না য়াবা মুখ্য মন্ত্রী, শ্রীমান য়োগি অদিত্যনাথজী, লক্ষনৌগী এম.পি. অমসুং ঐহাক্কী মন্ত্রী মন্দলগী সেনিয়র ওইরবা মরুপ্লোই, শ্রীমান রাজনাথ সিংহজী, কেন্দ্র মন্ত্রী মন্দলদা লৈবা ঐহাক্কী অতোপ্পা মরুপ, য়ু.পি.গী হান্নগী মুখ্য মন্ত্রী, রাজ্য সরকারগী মন্ত্রী ময়াম, বিধান সভা অমসুং বিধান পরিশদকী স্পীকর সর, মফমসিদা লাকপীরিবা ইন্দস্ত্রী মালেমগী মরুপ অমসুং অতোপ্পা মীথুংলেন, ইবুংঙো অমসুং ইবেম্মশিং!
ঐহাক্না খ্বাইদগী অহানবদা উত্তর প্রদেশকী এম.পি. অমসুং কাশগীগী এম.পি. অমা ওইনা ইনভেস্তরশিংবু তরাম্না ওকচরি। ঐহাক্না মখোয়বু থাগৎলিবা অসিদি মখোয়না উত্তর প্রদেশকী নহাগী পাঙ্গলদা থাজবা থম্বগীনি। উত্তর প্রদেশকী নহাগী শক্তিদা মশাগী মঙলান অমসুং ৱারেপ কয়াবু মঙফাওনহন্দুনা অনৌবা শক্তিগা লোয়ননা অৱাংবা থাক্তা পুখৎপা ঙম্বগী মতিক লৈ। অদোমসু ইশাগী পান্দম পুদুনা লাকপীয়ু, উত্তর প্রদেশকী নহা শক্তিগী থবক তৌবা ঙম্বগী মতিক, পুক্নিং চঙবা, হোৎনবা কনবা অমসুং লৌশিং লৈবনা অদোমগী পান্দম শোইদনা ফংহনগনি। মসি ঐহাক্না অদোমগী মফমদা থাজবা পীরি।
ঐহাক কাশীগী এম.পি.নি, অদুনা, এম.পি. অমা ওইনা কাশীবু পামজবা, নুংঙাইবা ফাওবগী থৌওং থাদোকপা য়াদে, অদোমসু য়াম্না চিনবা ঙাক্তনি, ঐহাক্না তসেংনা পাম্বদি অদোম্না মতম কাইথোকপীদুনা কাশী য়েংবা শোইদনা চৎপীয়ু। কাশী য়াম্না হোংলবনি। মশাগী অরিবা শক্তম ঙাক্না ঙাক্না মতমগা চুনবা মওংদা শক্তাক শেম্বা ঙম্বা মালেমগী শহর অমনি, মসিনা উত্তর প্রদেশকী পাঙ্গলগী অহিংবা খুদম্নি।
মরূপশিং,
য়ু.পি.দা লুপা করোর লিশিং ৮০দগী হেনবা শেনফম ইনভেস্ত তৌবগা মরী লৈনবা ৱারী ঙসি মফমসিদা শানরি। অসিগুম্বা রেকোর্দ ওইরবা ইনভেস্তমেন্ত অসিনা য়ু.পি.দা থবক লিশিং কয়াগী খুদোংচাবা পীগনি। মসিনা ভারতকা লোয়ননা উত্তর প্রদেশকী চাউখৎপগী ৱারীদা থাজবা হেনগৎনরক্লিবা অসিগী মমি তারি। ঙসিগী থৌরম অসিদা য়ু.পি.গী নহারোলশিংবু ঐহাক্না অখন্ননা থাগৎচনীংই, মসিগী মরমদি, পুম্নমক অসিদগী খ্বাইদগী য়াম্না কান্নবা ফংগদৌরিবা অসিদি য়ু.পি.গী নহারোল নুপা নুপী, ঐখোয়গী হৌরক্লিবা চারোন শুরোন্না ওইগনি।
মরূপশিং,
হৌজিক্কী মতমসিদি নীংতম্বগী চহি ৭৫ মপুং ফাবগী নুংঙাইবা পাংথোকপা মতম্নি। নীংতম্বগী অমৃত মহোৎসব ঐখোয়না পাংথোক্লি। মতম অসিনা মথংগী চহি ২৫গী অমৃত কাল, অনৌবা ৱারেপ, অনৌবা পান্দম শেম্নবা অমসুং সবকা প্রয়াসকী মন্ত্রগা লোয়ননা পান্দমশিংগী মহৈ য়ালহন্নবা মীয়াম পুন্না হোৎনবগী অমৃত কালগী মতম্নি। ঙসি মালেমদা ওইরিবা খুদোংচাদবা কয়ানা ঐখোয়গী চাউরবা খুদোংচাবা কয়াসু পুদুনা লাক্লি। মালেম্না ঙসি পাম্লিবা থাজবা য়াবা খোঙলোই অমা ওইবগী তঙাই ফদবা হীরমশিং য়ৌবা ঙম্বগী মতিক গনতন্ত্রা চৎপা ঐখোয়গী ভারত খক্তদা লৈ। মালেম্না ঙসিদি ভারতকী তৌবা ঙম্বগী মতিক য়েংবতা নত্তনা থবক পাংথোকপগী মতৌবুসু থাগৎলি।
কোরোনাগী মতমদসু ভারতনা লেপ্তুনা লৈখিদে, মদুগী মহুত্তা ইশাগী রিফোর্মগী খোঙজেল হেন্না য়াঙখৎহন্দুনা মখা তানা চত্থখি। মসিগী মহৈদি ঐখোয়না ঙসি উরি। ঐখোয়না জি.২০ শেন্মিৎলোন মরক্তগী খ্বাইদগী খোঙজেল য়াঙনা শাহৌ লৌবা ওইরি অমসুং গ্লোবেল রিতেল ইন্দেক্সতা অনিশুবা ফমদা হৌজিক লৈরি। ভারতনা ইনর্জী শিজিন্নবদা মালেমগী খ্বাইদগী অহুমশুবা চাউবা লৈবাক ওইরি। মালেমগী লৈবাক ১০০ হেনবদগী বিলিয়ন $৮৪গী রেকোর্দ ওইরবা এফ.দি.আই. মমাংগী চহিদা লাকখি। ভারতনা মমাংগী শেনবা চহিদা বিলিয়ন $৪১৭, হায়বদি, লুপা করোর লাখ ৩০ হেনবগী শেনফমগী পোত্থোক মীরমদা থাদোক্তুনা অনৌবা রেকোর্দ থমখি।
মরূপশিং,
ঐখোয়না লৈবাক অমা ওইনা ঐখোয়গী হোৎনবগী থৌওংশিং হেনগৎহনবগী মতম্নি। ঐখয়না ইশাগী ৱারেপশিংবু চহি অমা নত্ত্রগা চহি ৫দা অকক্ননা থম্লোইদবা মতম অমনি। ভারত্তা মপাঙ্গল লৈবা মেন্যুফেকচরিং ইকোসীস্তেম, মপাঙ্গল লৈবা, দাইবর্স ওইবা সপ্লাই অমা শেম্নবা মীওই খুদিংনা থৌদাং য়াবগী তঙাই ফদবা হৌজিক লৈরে। সরকারনা মখোয়গী মাইকৈদগী লেপ্পা লৈতনা
কেন্দ্রদা এন.দি.এ. সরকারনা চহি ৮ হন্দক্তা ইকুই কুইদনা মপুং ফাখ্রে। হৌজিক্তা য়োগিজীনা হায়বীখিবগুম্না, ঐখোয়না চহিশিং অসিদা রিফোর্ম-পরফোর্ম-ত্রান্সফোর্মগী মন্ত্রগা লোয়ননা তুংলমচৎকীদমক্তা খোঙদাখি। ঐখোয়না থৌশিল-থৌরাংনা তংদু লৈতাবা, তেংবাংনদুনা থবক তৌমিন্নবা অমসুং কারবার তৌবদা লাইথোকহনগী হীরমদা মমাংগী চহি ৮দগী মিৎয়েং চঙখি। মমাংগী চহিশিংদা ঐখোয়না কমপ্লাইএন্স লিশিং কয়া মুত্থৎখি। ঐখোয়না ঐখোয়গী রিফোর্মশিংগা লোয়ননা ভারতপু লৈবাক অমা ওইনা মপাঙ্গল লৈহন্নবা হোৎনখি। ৱান নেসন- ৱান তেক্স জি.এস.তি., ৱান নেসন – ৱান গ্রিদ, ৱান নেসন – ৱান মোবিলিতী কার্দ, ৱান নেসন – ৱান রাসন কার্দ। অসিগুম্বা হোৎনরিবা কয়াদা ঐখোয়গী মপুং ওইবা অমসুং অশেংবা থৌশিল থৌরাংগী মমি তারি।
য়ু.পি.দা দবল ইঞ্জিন সরকার হেক লাকখিবদগী, য়ু.পি.না হায়রিবা মাইকৈ অসিদা খোঙজেল য়াঙনা চঙশিনবা হৌখি। অখন্নবা ওইনা, য়ু.পি.দা লো অমসুং ওর্দরগী ফিভম হেন্না ফগৎলক্লিবা অসিনা কারবারগী খুন্নাইগী থাজবা হেনগৎহল্লে, কারবার তৌবগী চুনবা ফিভম অমা লৈরে। মমাংগী চহিশিংদা মফমসিগী লৈঙাকপগী পথাপ্পু হেন্না ফগৎহল্লে। মরম অদুনা মীয়াম্না ঙসিদি য়োগিজীগী সরকারদা থাজবা লৈরে। অদুগা ইন্দস্ত্রীগী মালেমগী মীওইশিংসু মখোয়গী এক্সপেরিএন্সকী মতুং ইন্না উত্তর প্রদেশপু থাগৎনরি।
ঐহাক্না এম.পি. অমা ওইনা থেংনখিবশিং হায়জগে। ঐখোয়না উত্তর প্রদেশকী লৈঙাকপগী থৌওংবু য়াম্না কুপ্না অমুক্তা য়েংখিদে। মুখ্য মন্ত্রীশিংগী মীফমদা লাকখিবা মীওইশিংনা থবক-থৌরম পাংথোকপগী মতাংদা খন্নবা ৱাফমশিং তোঙানবা মখলগী ওইরম্মি। অদুবু, ঐহাক্না এম.পি. ওইনা মফমসিদা থবক তৌবা হৌরকপদা ঐহাক্কী থাজবা য়াম্না হেনগৎলে। উত্তর প্রদেশকী ব্যুরোক্রেত অমসুং লৈঙাক্লোইশিংদা লৈবাক্না হেক পাম্বা মপাঙ্গল অদুমক লৈ।
ইন্দস্ত্রীগী মীওইশিংনা হায়বা পুম্নমক ঐহাক্না এম.পি. অমা ওইনা মখোয়গী অসিগুম্বা পাঙ্গল অসি থেংনরে। মরম অদুনা, মফমসিগী সরকারগী ব্যুরোক্রেত অমসুং অতোপ্পা অপীকপা অচৌবা মীওইশিংগী অপাম্বা অমা লৈরক্লিবা অসিবু ঐহাক্না তসেংনা থাগৎলি, ইকায় খুম্নরি।
মরূপশিং, ঙসিদি য়ু.পি.গী মীয়াম্না চহি ৩৭কী মতুংদা সরকার অমবু অমুক হন্না পুরক্তুনা ঐখোয়গী সেবকশিংদা থৌদাং অমা শীন্নরবনি।
মরূপশিং,
উত্তর প্রদেশনা লৈবাক্কী অপুনবা মীশিংগী শরুক মঙা নত্ত্রগা তরুক থোকপগী অমগী ময়ুম ওইরিবনি। মসিনা হায়বদি, য়ু.পি.গী মীওই অমগী তৌবা ঙম্বগা ভারতকী তরুকশুবা মীওইগী তৌবা ঙম্বগা মান্নৈ হায়বনি। ২১শুবা চহি-চাদা ভারতকী মায় পাকপগী ৱারীদা অহেনবা খোঙজেল হাপকদবসি য়ু.পি.না ওইগনি হায়না ঐহাক্না থাজৈ। হৌজিক্কী চহি ১০দা অদোম্না য়েংবীরো, উত্তর প্রদেশ অমনা হিন্দুস্তানগী অচৌবা দ্রাইবিং ফোর্স অমা ওইদৌরবনি। মসিগী চহি ১০ অসিদা অদোম্না পুম্নমক শেংনা উরগনি।
শুবা-নোম্বা কনবা মীওই লৈরবা, লৈবাক্কী অপুনবা মীশিংগী ১৬%দগী হেন্না কঞ্জ্যুমর বেজ লৈরবা, মীওই লাখ ৫দগী হেন্না লৈবা শহর দজন অমদগী হেন্না লৈরবা, জিলা খুদিংগী মশাগী অখন্নবা পোত্থোক পুথোক্লবা, এম.এস.এম.ই. মশিং য়াম্না লৈরবা, স্মোল স্কেল ইন্দস্ত্রী ওইরো, চহিগী কুমজা খুদিংগী তোঙান-তোঙানবা লৌউ-শিংউগী পোত্থোক পুথোক্লবা, গঙ্গা, য়মুনা, সরয়ু য়াওনা তুরেল কয়াগী থৌজাল ফংবা ওইরো, অসিগুম্বা ফিভম অসিদা য়ু.পি.না চাউখৎপবু কনানা থিংবা ঙমগনি?
মরূপশিং,
হন্দক্কী ভারতকী খ্বাইদগী নৌবা বজেত্তা, গঙ্গা তুরেলগী তোর্বান নাকল অনিমক্তা কেমিকেল শিজিন্নদবা, নেচরেল ফার্মিংগী কিলোমিতর ৫ শাংবা কোরিদোর অমা লাউথোকখিবা লৈরে। দিফেন্স কোরিদোরগী মতাংদা মীয়াম্না ঙাঙনৈ, অদুবু অসিগুম্বা কোরিদোরগী মতাংদা কনা অমত্তনা ঙাঙনদে। য়ু.পি.দা গঙ্গা তুরেলনা কিলোমিতর ১১০০ শাংনা চেল্লি অমসুং মফমসিগী জিলা ২৫দগী ৩০ ফাওদুনা চেল্লি। য়ু.পি.দা নেচরেল ফার্মিংগী খুদোংচাবা কয়া য়াম্না লৈরক্কনি হায়বা অদোম্না নোংমতা খল্লুবরা? য়ু.পি. সরকারনা চহি খরগী মমাংদা ফুদ প্রোসেসিংগী কাংলোন লাউথোকখ্রবনি। কোর্পোরেত মালেম অমসুং ঙসি মফমসিদা লৈরিবা ইন্দস্ত্রী মালেমগী মীয়ামগী মফমদা ঐহাক্না করিগুম্বা অমা হায়জনীংই। হৌজিক্কী মতমসিদি লৌউ-শিংউদা ইনভেস্ত তৌবগী খ্বাইদগী অফবা মতম্নি।
মরূপশিং,
উত্তর প্রদেশনা য়াঙনা চাউখৎনবগীদমক্তা, ইনফ্রাস্ত্রকচর, ইনভেস্তমেন্ত অমসুং মেন্যুফেকচরিংদা ঐখোয়গী দবল ইঞ্জিন সরকারনা পুন্না থবক তৌমিন্নরি। হন্দক্কী চহিগী বজেত্তা, মমাংদা হান্না তৌখিদবগুম্না, লুপা করোর লাখ ৭.৫০বু কেপিতেল এক্সপেন্দিচরগীদমক্তা কাইথোকপা অসিনা মাইকৈ অসিদা পায়খৎপা খোঙথাং অমনি। মেন্যুফেকচরিং খুমাং চাউশিলহন্নবগীদমক্তা ঐখোয়না পি.এল.আই. স্কিম লাউথোকখ্রে, মসিগী কান্নবসি অদোম্না য়ু.পি. অসিদা ফংগনি।
য়ু.পি.দা শেমগৎলিবা দিফেন্স কোরিদোরনা অদোমগী খুদোংচাবা কয়া পুদুনা লাক্লি। ভারত্তা ঙসি দিফেন্স মেন্যুফেকচরিংদা অহেনবা মিৎয়েং কয়া চঙলিবসি মমাংগী মতমদা তৌরম্বা নত্তে। আত্মানির্ভর ভারত অভিয়ানগী মখাদা ঐখোয়না থৌনা য়াম্না পুথোক্তুনা ৱারেপ অসি লৌবনি। ঐখোয়না পোত্থোক ৩০০ মশক খঙদোক্লে, অমসুং হায়রিবশিং অসি মীরমদগী লৈররোই। মখোয়শিং অসি মিলিতরীগী খুৎলাইগা মরী লৈনবা পোত্থোক ৩০০নি, মসিনা হায়বদি, দিফেন্স সেক্তরগী মেন্যুফেকচরিংদা লাকপীনীংবা মীওই খুদিংগীদমক্তা হায়রিবা পোত্থোক ৩০০ অসিগী শোইদবা মার্কেত লৈরবনি। মসিনা অদোমদা কান্নবা য়াম্না পীগনি।
মরূপশিং,
ঐখোয়না মেন্যুফেকচরিং অমসুং ত্রান্সপোর্তকুম্বা নাৎকী কারবারগী দিমান্দ থেংনবা ঙম্নবগীদমক্তা ফিজিকেল ইনফ্রাস্ত্রকচরশিংবু মতমগা চুনহন্নবা কন্না হোৎনরি। য়ু.পি.দা মতমগা চুনবা পাৱর গ্রিদ লৈনবা, গ্যাস পাইপ্লাইন লৈনবা, নত্ত্রগা মলতিমোদেল কন্নেক্তিবিতী লৈহন্নবা, ২১শুবা চহি-চাগী তঙাই ফদবগী মখা পোন্না ঐখোয়না থবক তৌরি। ঙসি য়ু.পি.দা কিলোমিতর কয়াগী এক্সপ্রেসৱেদা থবক পায়খৎলিবা, মসিনা মশামক্কী রেকোর্দ অমা ওইরবনি। মতমগা চুনবা এক্সপ্রেসৱেগী মপাঙ্গল লৈবা নেতৱর্ক্না উত্তর প্রদেশকী শেন্মিৎলোনগী মফম খুদিংবু অমগা অমগা শম্নহনগনি।
য়ু.পি.গী শক্তাক অসি মতমগা চুনবা রেলৱে ইনফ্রাস্ত্রকচর লৈবা হায়না অথুবা মতমদা ওইরগনি। ইস্তর্ন অমসুং ৱেস্তর্ন দেদিকেতেদ ফ্রৈত কোরিদোরনা য়ু.পি.দা পুন্দোরবনি। জেৱর য়াওনা য়ু.পি.গী ইন্তর্নেস্নেল এয়রপোর্ত মঙানা মফমসিগী ইন্তর্নেস্নেল কন্নেক্তিবিতীবু হেন্না মপাঙ্গল লৈহল্লগনি। গ্রেতর নোইদা নত্ত্রগা ভরানসীগী মফম ওইরো, মফমশিং অসিদা মলতি মোদেল লোজিস্তিক্স ত্রান্সপোর্ত হব অমসু শারবনি। ইন্দস্ত্রীএল স্ত্রেতজীগী মিৎয়েংদগী অমসুং লোজিস্তিক্সকী মিৎয়েংদগী য়েংবা মতমদা, য়ু.পি.সু লৈবাক্কী মতমগা খ্বাইদগী চুনবা ইনফ্রাস্ত্রকচর লৈবা রাজ্যশিংগী মনুং চনবা হৌরবনি। য়ু.পি.দা হেনগৎলক্লিবা মসিগুম্বা কন্নেক্তিবিতী অমসুং ইনভেস্তমেন্ত কয়ানা য়ু.পি.গী নহারোলশিংগী অনৌবা খুদোংচাবা কয়া পুদুনা লাক্লিবনি।
মরূপশিং,
মতমগা চুনবা ইনফ্রাস্ত্রকচর শেমগৎপদা খোঙজেল লৈনবা হায়দুনা ঐখোয়গী সরকারনা পি.এম. গতিশক্তি নেস্নেল মাস্তর প্লান শেমখি। মসিদি, প্রাইভেত সেক্তরনা কারবারগা মরী লৈনবা লুপ খুদিংবু প্লেতফোর্ম অমদা পুন্সিনবগা লোয়ননা পি.এম. গতিশক্তি স্কিম্না কেন্দ্র সরকার, রাজ্য সরলার, তোঙান-তোঙানবা বিভাগ, এজেন্সী, মসিদা নত্তনা, লোকেলগী খুন্নাইগী লুপ পুম্নমকপু অমত্তা ওইনা পুন্সিন্দুনা মরী লৈনহনগনি। প্লেতফোর্ম অসিগী মতেংদগী প্রোজেক্ত অমা হেক্তগা মরী লৈনবা স্তেকহোলদর খুদিংনা ই-পাউ কয়া রিএল তাইমদা ফংগনি। ইশা-ইশাগী শরুক্কী থবকশিং করম্বা মতমদা লোইশিনগনি হায়বগী থৌরাং কয়া মখোয়না মতম চানা য়াৎপা ঙমগনি। লৈবাক অসিদা প্রোজেক্তশিংনা মতম চানা লোইশিনবগী চৎনবী অমা হৌখিবা চহি খরদগী লৈবা হৌরক্লিবা অসিবু মসিনা অমুক্কা হেন্না খুমাং চাউশিলহনগনি।
মরূপশিং,
ভারতনা হৌখিবা চহিশিংদা খোঙজেল য়াঙনা হোৎনখিবা থবকশিংগী খুদম অমদি ঐখোয়গী দিজিতেলগী ইহৌ অসিনি। ইং ২০১৪দা লৈবাক অসিদা ব্রোদবেন্দ সবস্ক্রাইবর করোর ৬ খক লৈরম্মি। ঙসিদি, মশিং অসিনা করোর ৭৮ হেল্লে। দেতাগী জি.বি. অমনা ইং ২০১৪দা লুপা ২০০ পীরম্মি। ঙসিদি, মমল অসিনা লুপা ১১-১২দা হন্থরে। ভারত অসি দেতা য়াম্না হোংবা লৈবাক অমা ওইরে। ইং ২০১৪দা লৈবাক অসিদা কিলোমিতর লাখ ১১গী ওপ্তিকেল ফাইবর লৈরম্মি। ঙসিদি মসিনা কিলোমিতর লাখ ২৮ হেনখ্রে।
ইং ২০১৪দা, ওপ্তিকেল ফাইবর শম্বা লৈবাক্কী গ্রাম পঞ্চায়ত মশিংনা ১০০ য়ৌরমদে। ঙসিদি, ওপ্তিকেল ফাইবর শম্বা লৈবাক্কী গ্রাম পঞ্চায়ত মশিং অসি লাখ অনি মখাই হেল্লে। ইং ২০১৪দা লৈবাক অসিদা কম্মন সর্ভিস সেন্তর চাউরাক্না লিশিং ৯০ লৈরম্মি। ঙসিদি লাখ ৪ হেন্না লৈরে। মালেমগী অপুনবা দিজিতেল ত্রাঞ্জেক্সনগী চাউরাকপা ৪০%দি ভারত্তা পাংথোক্লি, মালেমগী ৪০%। হিন্দুস্তানী অমা হেক্তনা মসিদা চাউথোকচগনি। ভারতকী মীয়ামদি লাইরিক হৈতে হায়নরম্বদো, মখোয়না অঙকপা থবক তৌদুনা উৎলে।
ঐখোয়না মমাংগী চহি ৮দা দিজিতেল ইহৌ অমগীদমক্তা য়ুম্বী মপাঙ্গল কলহনখিবা অদুগী মহৈনা ঙসিদি তোঙান-তোঙানবা সেক্তরশিংদা অসুক য়াম্লবা খুদোংচাবা লৈহনবা ঙম্লিবনি। মসিগী চাউরবা মহৈদি ঐখোয়গী নহাশিংদা পীগনি। ইং ২০১৪গী মমাংদা, ঐখোয়গী লৈবাক অসিদা শুপ্নগী স্তার্ত-অপ চাম্মা খরতমক লৈরম্মি। ঙসিদি, লৈবাক অসিদা লৈবা রেজিস্তর তৌরবা স্তার্ত-অপ মশিংনা চাউরাক্না লিশিং ৭০ য়ৌরে। ভারতনা, হন্দক্তসু, য়ুনিকোর্ন ১০০ পুথোকখ্রে। ঐখোয়না অনৌবা শেন্মিৎলোন অসিগী অপাম্বা পীবা ঙম্নবগীদমক্তা দিজিতেল ইনফ্রাস্ত্রকচরবু মপাঙ্গল কনখৎহনখিবা অসিনা অদোম্না খুদোংচাবা কয়া ফংলগনি।
মরূপশিং,
য়ু.পি.গী চাউখৎ-থৌরাং, আত্মানির্ভর ভারত অমা শেম্নবা, সেক্তর অমা হেক্তদা রিফোর্মগী তঙাই ফদবা লৈরকপা মতমদা ঐখোয়না রিফোর্ম শোইদনা পাংথোক্কনি হায়না অদোমগী মফমদা থাজবা পীরি। ঐখোয়না থৌশিল-থৌরাং, ৱারেপ লৌবা অমসুং করিগুম্বা অমা পাংথোক্কে হায়বগী অনীংবগা লোয়ননা চাউখৎপগী মাইকৈদা লৈরি।
ঐখোয়না অদোমগী থবক খুদিংদা অদোমগীদমক্তা লৈগনি অমসুং লম্বী অসিগী থাক খুদিংদা ঐখোয়না তেংবাংগনি। । অদোম্না উত্তর প্রদেশকী চাউখৎপগী খোঙজেলদা থৱাই য়াওনা শরুক য়াবীরি। উত্তর প্রদেশকী তুংগী মতম্না চাউখৎপনা অদোমগী পুন্সিদসু চাউখৎপা লৈগনি। মসিদি অনিমক মায় পাক্নগদবা ফিভম্নি। মসিগী ইনভেস্তমেন্ত অসিনা মীয়াম পুম্নমক্কী কান্নবা খক্তা ওইগনি।
ঐহাক্না ইতি শুভম হায়রদুনা অদোম খুদিংগী মফমদা য়াইফ পাউজেল পীজরি।
থাগৎচরি!


text:
"অচুম্বা ৱায়েল লৈঙাকশঙগী মীওইশিংদুদা মীয়ামগী থবক থৌরমশিংদু শিন্নরবনি। মখোয় অসি, অচুম্বমক্কীসু মহাক্কী মনাইশিংগী মরক্তা তাইবং মপুগী শেন্নরোইনি অমসুং মহাক্কী লৈবাকশিংদা শক্তিগী শজিকথাবাশিংনি।”
— বাহা‘উ’ল্লাহ
তেংপানগী অচুম্বা ৱায়েল লৈঙাকশঙ অসি বাহা’ই লাইনিংগী অন্তর্জাতীগী থাক্তা লৈবা লৈঙাকশঙনি।বাহা‘উ’ল্লাহনা মসিগী সঙস্থান অসিবু মহাক্কী আইনশিংগী লাইরিক, কিতাব-ই-অকদাসতা শেম্নবা নোংদমবীরম্মী।
তেংপানগী অচুম্বা ৱায়েল লৈঙাকশঙ অসি মীওই মাপলনা শাবা বোদী অমনি, চহী মঙা খুদিংগী লৈবাক্কী ওইবা বাহা’ই এসেমব্লিস পূম্নমক্কী মীওই অপুম্বনা মীখল তৌদুনা খল্লি। মীওইবা খুন্নাইগী নুঙাই য়াইফবদা অফবা ইথিল পীবিনবা, মহৈ মশিং, শান্তি অমসুং তাইবংপানগী ৱাত্ত-পাদবা অদুবু য়োকখৎনবা, অমসুং মীওইবগী চিংলেম্বা অমসুং লাইনিংলোনগী ফম্বালবু ঙাকশেন্নবা তেংপানগী অচুম্বা ৱায়েল লৈঙাকশঙদা বাহা‘উ’ল্লাহনা তাইবং মপুগী ওইবা শক্তি অদু পীনিবি। বাহা’ইগী তম্বীরোলশিংবু লেপ্তনা-ওল্লক্লিবা সমাজ অমগী দরকারশিংগী মতুংইন্না পানশিন্নবা মখোয়দা থৌদাং পীবিরে অমসুং মরমদুনা লাইনিং অসিগী অশেঙবা লাইরিকশিংদা ময়েকশেঙনা পল্লমদবা হিরমশিংদুগী মতাংদা আইনশিং শেম্নবা (লেজিসলেত)শক্তিদু পীবিরে।
ইং ১৯ ৬৩দা ইহান হান্না খনখিবা মতমদুদগী, তেংপানগী অচুম্বা ৱায়েল লৈঙাক্কী শাংনা মালেমগী বাহা’ই খুন্নাইবু ৱাত্ত-পাদবা মালেমগী ওইবা সভেত্য অমা শেমগৎপদা শরুক য়ানবগী মখোয়গী তৌবা ঙম্বদু চাওখৎহন্নবা লমজিংবীদুনা লাক্লি। তেংপানগী অচুম্বা ৱায়েল লৈঙাকশঙনা পীবা লমজিং লমতাক অদুনা, বাহা’ই খুন্নাইনা মালেমগী শান্তিবু তশেং-তশেংবা ওইহন্নবা বাহা‘উ’ল্লাহনা থম্বীরম্বা মিৎয়েং অদুবু থবক্তা ওন্থোক্নবা তমশিন্দুনা, ৱাখল অমসুং থবক্কী অপুনবদু ঙাক শেনবী।
Exploring this topic:
A Unique Institution
Development of the Bahá’í Community Since 1963
The Seat of the Universal House of Justice
Quotations
Articles and Resources


text:
সপ্না বর্মন ইন্দোনেসিয়ানা য়ুম্বু ওইদুনা শান্নরিবা এসিয়ান গেমস ২০১৮গী আগস্টকী তাং …
মিতর ৮০০ গী লমজেন্দা সনাগী তকমান ফংলবা ভারতকী মনজিৎ সিং ইন্দোনেসিয়ানা য়ুম্বু ওইদু…
খৃঃকুমজা ১৯৬৫ গী আগষ্ট ২৭তা চাক তাংবগী মায়োক্তা মহৈরোইশিংনা হৌখিবা ঈহৌ অমসুং মদুদ…
জেভলিন থ্রোদা মিতর ৮৮.০৬ শান্ন লংদুনা সনাগী তকমান লৌখ্রবা নীরজ চোপ্রা ইন্দোনে…
আসামগী হিমা দাস, কেরলাগী মহম্মদ আনাস অমসুং উরিষ্যাগী দুতিচাঁন্দ না ঙসি আগস্টকী তা…
জকার্তা এসিয়ান গেমস্ কী ৬নি চনবা নুমিৎ আগস্ট ২৪ ফেন্সিংদা ভারতকী নুপীগী ঈপী তীম মাই…
ইন্দোনেসিয়ানা য়ুম্বু ওইদুনা চৎথরিবা জকার্তা এসিয়ান গেমস্ কী ফেন্সিংগী ভা…
ইন্দোনেসিয়ানা য়ুম্বু ওইদুনা চৎথরিবা জকার্তা-পালেম্বাং এসিয়ান গেমস্ কী ফেন্সিংগ…
ইন্দোনেসিয়ানা য়ুম্বু ওইদুনা চৎথরিবা জকার্তা-পালেম্বাং এসিয়ান গেমস্ কী ঙসি (আগষ্…
মাইপাক্লবা ভারতকী সেপাকতক্রৌ তীম (ফোতো কার্টেসিঃসাই টুইটর) ইন্দোনেসিয়াদা চৎথরিব…
ফেন্সিংদা শরুক য়ারিবী কাছারদগী থৌদাম কবিতা দেবী ইন্দোনেসিয়ানা য়ুম্বু ওইদুনা জাক…
বাংলাদেশকী মণিপুরী লক্তগী ইহান হানবা ওইনা বাংলাদেশ সিভিল সার্ভিস (বিসিএস) মায়পা…
ভারতকী প্রধানমন্ত্রী অহুম্লক ওইরম্লবা, বিজেপিগী শক্নাইরবা নেতা, ভারতরত্ন অটল বিহারী…
এন.আর.সি. গী ফাইনেল দ্রাফ্টতা মীং য়াওরক্তবা মীওইশিংনা মখোয়গী মীং করিগীদমক্তা দ্র…


text:
প্রধান মন্ত্রী, শ্রী নরেন্দ্র মোদীনা ঙসি নবসারীদা এ.এম. নাইক হেল্থকিয়র কম্প্লেক্স অমসুং নিরালী মলতি স্পেসিএলিতী হোস্পিতাল শঙ্গাখ্রে। মহাক্না ভর্চিএল ওইনা খরেল এজুকেসন কম্প্লেক্সসু শঙ্গাখি। থৌরম অসিদা গুজরাতকী মুখ্য মন্ত্রী, শ্রী ভুপেন্দ্রভাই পতেলসু শরুক য়াখি।
থৌরম অসিদা ৱা ঙাংলদুনা প্রধান মন্ত্রীনা ঙসি নবসারীনা প্রোজেক্ত কয়া ফংলি মসিনা লমদম অসিদা লৈরিবা মীওইশিংগী ইজ ওফ লিবিং ফগৎহল্লগনি হায়না ফোঙদোকখি। মহাক্না নিরালী ত্রস্ত অমসুং লনাইগী খুদোংথিবা অমবু অতোপ্পা ইমুং অমত্তনা মাইয়োক্নদনবা খুদোংচাবা অমদা ওনথোকখিবা শ্রী এ.এম. নাইক্কী থৌনা লিংজেলবুসু থাগৎখি অমসুং নবসারীগী মীয়ামদা মোদর্ন হেল্থ কম্প্লেক্স অমসুং মলতি স্পেসিএলিতী হোস্পিতাল অসিগীদমক নুংঙাইবা ফোঙদোকখি।
প্রধান মন্ত্রীনা হায়খি হেল্থকিয়র ফেসিলিতীশিংগী মোদর্নাইজেসন অমসুং এক্সেসিবিলিতী অসি লায়রবশিংগী মপাঙ্গল হাপ্পা অমসুং ইজ ওফ লাইফকীদমক মরু ওই। “ঐখোয়না লৈবাক অসিগী হেল্থ সেক্তর ফগৎহন্নবগীদমক হৌখিবা চহি ৮ অসিগী মনুংদা হোলিস্তিক এপ্রোচ অমদা মীৎয়েং চংদুনা লাকখি”, হায়না মহাক্না ফোঙদোকখি। মহাক্না মখা তারদুনা হায়খি, লায়েংবগী ফেসিলিতীশিং মোদর্নাইজেসন তৌবগা লোয়ননা ন্যুত্রিসন অমসুং ক্লীন লাইফস্তাইল হেনগৎহন্নবা খোঙথাংশিং লৌখৎখি। “ঐখোয়না লায়রবা অমদি মিদল ক্লাসশিংবু লাইনা-তিন্নাদগী ঙাকথোক্নবা পান্দম থম্মি, লাইনা নারবসু ঐখোয়না মদুদা তৌবা চাদিং হন্থহন্নবা পান্দম থম্মি” হায়না প্রধান মন্ত্রীনা ফোঙদোকখি। গুজরাতকী হেল্থকিয়র ইনফ্রাস্ত্রকচর অমসুং হেল্থকিয়র ইন্দিকেতরশিং হেনগৎলকপা অসিনা নিতি আয়োগকী সস্তেনেবল দিবেলপমেন্ত গোল ইন্দেক্সতা গুজরাতনা মকোক্তা লৈরি হায়না মহাক্না পনখি।
প্রধান মন্ত্রীনা মহাক্না গুজরাতকী মুখ্য মন্ত্রীনা স্বস্থ্য গুজরাত, উজ্জ্বালা গুজরাত, মুখ্যমন্ত্রী অমৃতম য়োজনা অসিগুম্বা স্কিমশিং হৌদোকখিবা মহাক্কী মতমশিং নীংশিংখি। মসিদগী ফংখিবা লৌশিং অসিনা ঐহাক্না লৈবাক পুম্বগী লায়রবশিং শেবা তৌবদা মতেং ফংলি হায়না মহাক্না ফোঙদোকখি। আয়ুশ্মান ভারতকী মখাদা অনাবা লাখ ৪১না গুজরাত্তা লেম্না লায়েংবগী কান্নবা ফংহনখি, মখোয়শিংগী মরক্তা অয়াম্বনা নুপী, শোত্থরবা অমসুং ত্রাইবেলশিংনা ওইখি। স্কিম অসিনা অনাবশিংগী লুপা করোর লিশিং ৭ হেন্না তুংশিনহনবা ঙমখি। গুজরাত্তা হেল্থ এন্দ ৱেলনেস সেন্তর লিশিং ৭.৫ হেন্না অমসুং ‘দীনদয়াল ওশধালয়’ ৬০০ হেন্না লৈরে। গুজরাতকী সরকারগী হোস্পিতালশিংদা কেন্সরগুম্বা লাইনাশিং লায়েংনবা এদভান্স ওইবা খুৎলাইশিং লৈরে। ভাবনগর, জামনগর, রাজকোৎ অসিনচিংবা সহর কয়াদা কেন্সরগী লায়েংনবা ফেসিলিতীশিং উবা ফংলি। কীদনি ত্রীৎমেন্তগা মরী লৈনন্না রাজ্য অসিদা ইনফ্রাস্ত্রকচর চপ মান্ননা পাকথোক-চাউথোক্লিবা অসি ময়েক শেংনা উবা ফংই।
প্রধান মন্ত্রীনা নুপী অমসুং অঙাংশিংগী হকশেল অমসুং ন্যুত্রিসন পেরামীতরশিংদা ফগৎলকখিবা অদুগী মতাদসু ফোঙদোকখি। মহাক্না মমা লাখ ১৪দা কান্নবা ফংহনখিবা ইন্সতিত্যুস্নেল দেলিভরীগী চিরঞ্জিবী য়োজনাগী মতাংদা পনখি। গুজরাতকী চিরঞ্জিবী অমসুং খিখিলাহত স্কিমশিং অসি নেস্নেলগী থাক্তা মিসন ইন্দ্রধনুশ অমসুং পি.এম. মাত্রু য়োজনা হায়না পাকথোক চাউথোকখ্রে হায়না প্রধান মন্ত্রীনা ফোঙদোকখ্রে। রাজ্য অসিদা মেদিকেল এজুকেসন ফগৎনবা থৌরাংশিসু প্রধান মন্ত্রীনা পুখৎখি। রাজকোত্তা এম্স শারগনি, রাজ্য অসিদা লৈরিবা মেদিকেল কোলেজগী মশিং অসি ৩০ য়ৌরে অমসুং এম.বি.বি.এস. সীৎশিং অসি ১১০০দগী ৫৭০০দা হেনগৎলকখি অমসুং পি.জি. সীৎশিং অসি ৮০০দগী ২০০০দগী হেন্না হেনগৎলকখি।
প্রধান মন্ত্রীনা গুজরাতকী মীয়ামগী শেবা তৌবগী ৱাখল্লোন অসিবু ইকাই খুম্নবা উৎলদুনা ৱারোল পীবা লোইশিনখি। মহাক্না হায়খি, “গুজরাতকী মীয়ামগীদমক হকশেল অমসুং শেবা হায়বা অসি পুন্সিগী পান্দমশিংনি। শেবা তৌবনা লৈবাক অসিগী মপাঙ্গল ওইহনখিবা বাপুগুম্বা অথোইবা মীওইশিংনা ঐখোয়দা ইথিল পীখি। গুজরাতকী ৱাখল্লোন অসি ইনর্জীনা থল্লি। মফম অসিদা খ্বাইদগী মাইপাকপা মীওইনা ফাওবা শেবাগী থবক খরগা মরী লৈনৈ। গুজরাতকী শেবাগী ৱাখল্লোন অসিনা অমনা অমগা লোয়ননা মতেং পাংনদুনা মাগী কেপাবিলিতী হেনগৎলক্লি হায়না প্রধান মন্ত্রীনা ফোঙদোক্লদুনা ৱারোল পীবা লোইশিনখি।
बीते 8 साल के दौरान देश के हेल्थ सेक्टर को बेहतर बनाने के लिए हमने एक हॉलिस्टिक अप्रोच पर बल दिया है।— PMO India (@PMOIndia) June 10, 2022
हमने इलाज की सुविधाओं को आधुनिक बनाने का प्रयास तो किया है, बेहतर पोषण, स्वच्छ जीवन शैली, preventive health के साथ जुड़े हुए behavioural विषयों पर भी जोर दिया है: PM
बीते 20 सालों में गुजरात के हेल्थ सेक्टर ने कई नए मुकाम हासिल किए हैं।— PMO India (@PMOIndia) June 10, 2022
इन 20 वर्षों में गुजरात में शहरों से लेकर ग्रामीण इलाकों तक, हेल्थ इनफ्रास्ट्रक्चर के लिए अभूतपूर्व काम हुआ है, हर स्तर पर काम हुआ है।
ग्रामीण इलाकों में हजारों हेल्थ सेंटर्स बनाए गए: PM @narendramodi
गुजरात में अपने सेवाकाल के दौरान हमारी सरकार ने बच्चों और महिलाओं के स्वास्थ्य और पोषण को सर्वोच्च प्राथमिकता दी।— PMO India (@PMOIndia) June 10, 2022
चिरंजीवी योजना के तहत पब्लिक-प्राइवेट भागीदारी सुनिश्चित करके, संस्थागत डिलिवरी को हमने एक व्यापक विस्तार दिया: PM @narendramodi
बीते सालों में गुजरात में डॉक्टर और पैरामेडिक्स की पढ़ाई और ट्रेनिंग की सुविधाएं भी बहुत अधिक बढ़ी हैं।— PMO India (@PMOIndia) June 10, 2022
राजकोट में एम्स जैसा बड़ा संस्थान बन रहा है।
मेडिकल कॉलेजों की संख्या आज 30 से अधिक हो चुकी है: PM @narendramodi


text:
নুপী লাল মেমোরিয়েল কমপ্লেক্স
কমপ্লেক্স অসি চহি ১৯৩৯গী দিসেমর ১২দা অচুমগীদমক বৃটিশকি মাযোক্তা লােঅ্ংনখিবা থৌনা ফরবী মণিপুরগী নুপীশিংনা মখোয়গী পুন্সি ফাওবা কত্থোকখিবা অদুদা ইকাইখুমনবা উত্পনি।
ফোটো গ্যালরী
করম্না য়ৌগনি:
এরোপ্লেন্না
খৱাইদগী নকপা এয়ারপোর্টসি তুলিহল ইন্টারন্যাশনেল ইম্ফাল এয়ারপোর্টনি(৬.১ কে:এম)
ট্রেন্না
খ্ৱাইদগী নকপা ট্রেনগী লম্বী অসি ডিমাপুর রেলৱেনি।
লম্বীনা
এনঃঐচ-্৩৭ (ইম্ফাল-জিরিবাম হাইওয়ে),এনঃঐচ-্২(ইম্ফাল-ডিমাপুর হাইওয়ে)এন্ড এনঃঐচ-্১০২ (ইম্ফাল-মোড়ে হাইওয়ে) অমসুং অতোপ্পা .প্রাইভেট বুসেস ফঙই।